
MacBook Air. 
Könnyed, mégis tele tartalommal. 


Vásárolj 2012. március 1. és 15. között Mac számítógépet az Apple Premium Reseller üzletekben, és 
válassz mellé ajándékba 20 000 forint értékben bármilyen tartozékot vagy kiegészítőt! 
Az ajánlat részleteiért látogass el a www.megaerivaltani.hu weboldalra"! 


Látogass el hozzánk: ISTYLE, Starking, XMS. 
A legközelebbi Apple szakértő. 


wwwi.istyle.hu ] T: 1 453 3939 I] E: sales(Xistyle.hu ] Andrássy 36 " Westend " Debrecen 
www.starking.hu ] T: 1 439 3333 I E: infor(rodstarking.hu ] Aréna Plaza " MOM Park " Rózsakert 
www.xms.hu ] T: 1 239 0362 I E: info.(0xms.hu ] Duna Plaza 

Apple TV Moshi iLynx 800 Tucano 
Nézd kedvenc filmjeidet, videóidat, fotóidat és Ehhez a stílusos iMac bővítményhez akár négy USB A Tucano tokok a búvárruhák alapanyagából 
hallgasd a saját zenéidet akkor, amikor csak akarod! 2.0 és két FireWire 800 eszközt csatlakoztathatsz. készülnek, így cseppmentes védelmet nyújtanak 
Az Apple TV otthonodba varázsolja a mozivásznat, Egyedi árammegosztó technológiája révén MacBook-odnak. A cipzár elszigetelt kialakítása 
és ami a legjobb: a műsort Te szerkeszted! pedig külön adapter nélkül használhatsz külső pedig megvédi a gépet a karcolásoktól és más 
merevlemezeket, DVD-meghajtókat. sérülésektől. 


"Az ajánlat 2012. március 1. és 15. között érvényes az Apple Premium Reseller üzletekben vásárolt számítógépekre. Az ajánlat a Mac mini modellekre nem érvényes! Egyes funkciók, alkalmazások és szolgáltatások nem 
minden országban vehetők igénybe. TM és O 2012 Apple Inc. Minden jog fenntartva. Az Apple, az Apple logo, a Mac, MacBook Arr, iLife, Magic Mouse, iPad, iPod és iPod Touch az Apple Inc. az Egyesült Államokban és más 
országokban bejegyzett védjegyei. Az egyéb nevek és márkák mások tulajdonai lehetnek. A nyomdai hibákért felelősséget nem vállalunk. 

Ha Linuxról van szó, ritkán hallunk semleges véleményt. Vannak a Linux-hívők, akik 

22 AZ OPEN CLOUD ELŐNYEI 


Cloud computig és open source — nagyon sok múlhat azon, mit választanak 
az informatikai vezetők. 1 ab 9 

Szerkesztőségünk a kéziratokat lehetőségei szerint 
gondozza, de nem vállalja azok visszaküldését, 
megőrzését. A COMPUTERWORLD-ben megjelenő 
valamennyi cikket (eredetiben vagy fordításban), 
minden megjelent képet, táblázatot stb. szerzői jog 


NYÍLT FORRÁSKÓDÚ ÜZLETIINTELLIGENCIA-MEGOLDÁSOK A MAGYAR PIACON 


KEGNEANni én másodlagos terjesztésük nyiLáNeS Rugalmasak, könnyen integrálhatók, kedvezőek a licenckonstrukcióik sss 7 
MESE tortenet Atirdetésekék a kt ől — mégsem terjedtek el. A hiba nem a felhasználók készülékében van. 

a legnagyobb körültekintéssel kezeli, ám azok N y ílt fo r rás kód ú B [s re ndsze re k 

tartalmáért felelősséget nem vállal. 7 

Alapot a Lapker Rt., alternatív terjesztők és egyes 

számítástechnikai szaküzletek terjesztik. Előfizethető a FA £ 

a kiadó terjesztési osztályán, az InterTicketnél Z AR T B 0 L N YI LT BA 

(266-0000 9-20 óra között), a postai kézbesítőknél 
(06/80-444-4444; 

fax: 303-3440) Előfizetési díj egy évre 16 440 forint, 
fél évre 8220 forint, negyed évre 4110 forint. 

Lapunkat a MATESZ auditálja. 

A Computerworid az IVSZ hivatalos médiapartnere. 

A Computerworid Online látogatói szokásait 

a gemius/lpsos Audience vizsgálja. A Computerworld 
Online hirdetéseit az Adverticum AdServer szolgálja ki. 


ÁLÁTTSÍRA 
A nagy szállítók és az open source közösségek szimbiózisa kölcsönösen 
előnyös a felek számára. 


INTERJÚ 
: ] l l 
Licenckötelezettségek nyílt forráskód esetén is vannak — hívta fel a figyel- 
met a lapunknak adott interjúban Telek €szter jogász, az IPR-Insights vezető 
tanácsadója. 


A szerkesztőségi anyagok vírusellenőrzését 

a NOD32 Antivirus programmal végezzük, 
amelyet a szoftver magyarországi forgalmazója, 
a Sicontact Kft. biztosítja számunkra. 

A megfelelően felügyelt open 
source eszközök javíthatják az 
IT-beruházások megtérülését, 
hozzájárulhatnak a vállalat 


versenyképességének 
erősítéséhez. 


yképességért 


A vállalatok több mint felénél a nyilt forráskódú szoftver bevezetése az IT-stratégia részét 
képezi — derült ki a Gartner körkérdéséből. A válaszadók az alacsony birtoklási összköltséget 
emelték ki első helyen, de az előnyök között megjelent a rugalmasság, az innováció 
szabadsága és a gyorsabb beszerzés, bevezetés is. Az open source megoldások házon belüli 
használatát ugyanakkor a felmérésben szereplő szervezetek mindössze harmada szabályozta. 

piacelemző tavaly közzétett elemzése 
(Survey Analysis: Overview of Preferen- 
ces and Practices in the Adoption and 
Usage of Open-Source Software) arra 
a felmérésre épül, amely 547 IT-vezető megkérdezé- 
sével, összesen 11 országban készült az azt megelő- 
ző év második felében, és az open source megoldá- 
sokkal összefüggő jelenlegi és jövőbeni felhasználói 
gyakorlatot igyekezett feltérképezni. 

— A nyílt forráskódú szoftver bevezetése mellett 
felsorakoztatott érvek között a válaszadók minden 
eddiginél nagyobb számban említették a versenyké- 
pesség erősítését — mondta Laurie Wurster, a Gartner 
kutatási igazgatója. — A felhasználók ma már más 
szemmel tekintenek az open source megoldásokra; 
ha a szoftverkódot igényeik szerint megváltoztat- 
hatják, egyedivé tehetik, azzal versenyelőnyre tehet- 
nek szert. A költségcsökkentés változatlanul fontos 
szempont, de a válaszokból leszűrhető, hogy az open 
source megoldások a licencdíj-mentességnél sokkal 
nagyobb értéket adhatnak a vállalatnak. 


Open source a házon belül 
A Gartner felmérése alapján jelenleg öt vállalatból 
mindössze egy (a válaszadók 22 százaléka) vezet 


be nyílt forráskódú szoftvereket következetes mó- 
don, a szervezet valamennyi területén. Ennél sokkal 
nagyobb [46 százalék) azon vállalatok aránya, 
amelyek egy-egy üzletágon belül, illetve projekt- 
specifikus módon használnak open source meg- 
oldásokat. A megkérdezettek 21 százaléka mond- 
ta azt, hogy cégénél éppen folyamatban van a nyílt 
forráskódú szoftverek, illetve a bevezetésüktől vár- 
ható előnyök értékelése. 

A piacelemző szerint vállalati szinten a felhasz- 
nálók az olyan területeken használnak legnagyobb 
számban nyílt forráskódú szoftvereket, mint az adat- 
menedzsment és integráció, az alkalmazásfejlesz- 
tés, az architektúra és az IT-irányítás, illetve az át- 
alakítás. Az üzleti folyamatok javítására, újratervezé- 
sére irányuló, a biztonsággal és kockázatkezeléssel, 
törvényi megfeleléssel, adatközpont-modernizáció- 
val és virtualizációval összefüggő kezdeménye- 
zésekben szintén gyakran szerephez jutnak open 
source megoldások. 

— Az eredményekből ítélve a vállalatok a nyílt 
forráskódú komponenseket és építőelemeket a há- 
zon belül fejlesztett egyedi szoftverekkel együtt 
használják a meglévő rendszerek működésének ja- 
vítását célzó integrációs és automatizációs pro- 


jektekben, az üzleti hatékonyság és a biz- 
tonság növelése érdekében - tette hozzá 
Bob Igou, a Gartner kutatási igazgatója. 

Az elmúlt öt évben készült hasonló fel- 
mérések során az open source megoldá- 
sok aránya folyamatosan nőtt a válasz- 
adó cégek szoftverportfólióján belül. Ez az 
arány öt éve még a 10 százalékot sem érte 
el, az idei év második felére azonban a 30 
százalékot is meghaladhatja. Ugyanebben 
az időszakban a házon belül készült egye- 
di szoftverek aránya is nőtt, a változatla- 
nul túlsúlyban levő, zárt forráskódú szoft- 
ver rovására —, ami szintén az open source 
megoldások és az egyedi fejlesztések kö- 
zötti szoros összefüggésre utal. 


Előnyök és kockázatok 

2016-ra open source megoldások lesznek 
az üzletileg kritikus szoftverportfólióban 
a világ kétezer legnagyobb vállalatának 
99 százalékánál — hangzik a Gartner elő- 
rejelzése. Ez az arány 2010-ben még 75 
százalék volt. Az utóbbi tíz évben tapasz- 
talható trend mára oda vezetett, hogy 

a nyílt forráskódú szoftverek gyakorlati- 
lag megkerülhetetlenné váltak a vállala- 

ti IT-szervezetek életében. A következő 
négy évben még a kimondottan konzer- 
vatív felhasználók is egyre kevésbé talál- 
ják majd indokoltnak a nyílt forráskódú 
szoftverek mellőzését IT-portfóliójukban. 
Az open source megoldások növekvő tér- 
hódítása ellenére a piacelemző úgy látja, 
hogy 2014-ig a világ 2000 legnagyobb vál- 
lalatának kevesebb mint 50 százaléka lép- 
tet majd életbe kimondottan a nyílt forrás- 
kódú szoftverekkel kapcsolatos hatékony 
IT-irányítási programot szoftvermenedzs- 
ment stratégiájának részeként. 

Komoly kockázatokat hordoz ez magá- 
ban, amelyek közül a legnagyobb az open 
source megoldások természetéből, a kód 
ingyenességéből ered. Mivel gyakorlatilag 
költségmentesen bevezethetők, megfele- 
lő auditálás és felügyelet hiányában a nyílt 
forráskódú szoftverek ellenőrizetlenül el- 


terjedhetnek a vállalat IT-környezetében, 
ahol rejtve maradó, időzített bombaként vé- 
gül súlyos következményekkel járó meghi- 
básodásokhoz, biztonsági eseményekhez, 
a szellemi tulajdonhoz fűződő jog és a tör- 
vényi megfelelés sérüléséhez vezethetnek. 
A nyílt forráskódú megoldások jelenlé- 
te a vállalati szoftverportfólióban ugyan- 
akkor jelentős értéket is teremthet. A meg- 
felelően felügyelt open source eszközök 
a nagyobb rugalmasság, innovációs sza- 
badság és költséghatékonyság által javít- 
hatják az IT-beruházások megtérülését, 
hozzájárulhatnak a vállalat versenyképes- 
ségének erősítéséhez. 


Tanácsok IT-vezetőknek 
A Gartner szintén tavaly készült elemzése 
(A CIO"s Perspective on Open-Source Soft- 
ware) éppen ezért arra hívja fel a figyel- 
met, hogy a nyílt forráskódú szoftverek 
sikeres alkalmazásának előfeltétele az 
open source megoldásokra kiterjedő IT- 
irányítási (governance) program életbe 
léptetése. A piacelemző szerint a hatékony 
open source governance program a válla- 
lati IT-irányítás folyamatait a nyílt forrás- 
kódú modell sajátosságainak megfelelően 
terjeszti ki, és világosan megfogalmazza 
a vállalati szabályokat, amelyek mentén az 
alkalmazottak open source megoldásokat 
használhatnak. A szabályok dokumentálá- 
sával támogatja a vállalatnál zajló auditá- 
lásokat, és a nyílt forráskódú szoftverek 
bevezetését, használatát különböző szem- 
pontok — minőség, érettség, elterjedtség, 
licencelés — alapján engedélyezi vagy tilt- 
ja. Aprogram emellett felügyeli az open 
source megoldások házon belüli használa- 
tát a különböző alkalmazási területeken, 
miként a vállalat kapcsolatát is a megha- 
tározó, nyílt forráskódú közösségekkel. Ha 
a vállalat partnereivel, ügyfeleivel is meg- 
oszt open source alkalmazásokat, az irá- 
nyításnak erre is ki kell terjednie. 

Ilyen open source governance program 
és a hozzá kapcsolódó felügyeleti sza- 

bályok hiányában a vállalat aligha mene- 
dzselheti, auditálhatja vagy monitorozhat- 
ja sikerrel az IT-környezetében megjelenő 
vagy onnan kiáramló nyílt forráskódú 
szoftvereket, így nem biztosíthatja azok 
megfelelő használatát sem. Ebben a hely- 
zetben az IT-osztály képtelen lesz a koc- 
kázatok kezelésére, a megelőzésre, a leg- 
jobb esetben is csupán a bekövetkezett 
problémák elhárítására vállalkozhat. 

A hatékony open source governance 
program ezzel szemben első körben lét- 
rehoz egy olyan védelmi mechanizmust, 
amely minimalizálja a katasztrófa bekö- 
vetkeztének valószínűségét, de ha a baj 
mégis megtörténik, akkor segíti a legsú- 
Ilyosabb következmények elkerülését és 
a felmerülő technikai, illetve jogi problé- 
mák gyors megoldását. A kockázatkeze- 
lés kialakítását követően, a program ki- 
terjeszthető, így a vállalat biztonsággal 
hozzáláthat a nyílt forráskódú szoftver- 
ben rejlő technológiai és üzleti lehetősé- 
gek kiaknázásához. 

Miután a governance program a fejlesz- 
téstől kezdve a működést támogató szol- 
gáltatásokon és eszközkezelésen át a be- 
szerzésig és licencelésig a vállalati IT- 
szervezet minden területét érinteni fogja, 
biztosítani kell ennek megfelelő támoga- 
tottságát, elfogadását is. Egyetlen terü- 
let sem sajátíthatja ki a nyílt forráskódú 
szoftverekre vonatkozó irányítást, és nem 
lehet egyedül felelős a szabályok betarta- 
tásáért sem. 

A helyzetet bonyolítja, hogy az open 
source megoldások hatása messze túl- 
mutat az IT-szervezeten. A programnak 
ezért a kulcspozíciókat betöltő üzleti ve- 
zetők támogatását is élveznie kell. Mind- 
ebből következik, hogy az open source 
governance legjobb szponzora maga az 
IT-vezető lehet, aki az üzleti vezetőkkel 
együttműködve biztosíthatja a nyílt for- 
ráskódú szoftverek szabályozott, bizton- 
ságos és eredményes használatát a vál- 
lalatnál." 


2016-ra open source megoldások lesznek az üzletileg kritikus 
szoftverportfólióban a világ kétezer legnagyobb vállalatának 


99 százalékánál. 


(GARTNER-ELEMZÉS) 

OPEN SOURCE: NEMZETKÖZI KITEKINTÉS 


Brüsszel az OSS legnagyobb 
felhasználója 


A nyílt forráskód helyzetéről szóló legfrissebb hazai híradásokat figyelve olyan, mintha ugyan- 
azokat az 5-6 éves cikkeket olvasnánk, amelyek reménykedve tárgyalják a nyílt forráskódú 
szoftverek (OSS) kilátásait a kormányzatban, az iparban és az oktatásban. Írta: Gábor György 


cikkek alaphangja ugyanaz lehet: 

az 0SS-alkalmazások olcsóbbak 

(akáringyenesek), birtoklási költ- 

ségeik (TCO) kedvezőbbek. A hely- 
Zet annak ellenére sem változott gyökeresen, 
hogy a válság intenzíven csapkod körülöttünk. 
Csupán az elmúlt negyedév történéseit tekint- 
ve körvonalazódik komolyabb, stratégiai jelentő- 
ségű váltás: a kormányok hozzányúltak oktatási 
és informatikai költségvetéseikhez, s az önkor- 
mányzatok az utolsó lyukat keresik a nadrágszí- 
jaikon. Ám ennek a statisztikákban mérhető jele 
majd csak fél év múltán jelentkezik. Az operáci- 
ós rendszerek terén komoly részesedést rabolt 
az Apple i05S-a, így a Linux részesedésének las- 
sú növekedése megtorpant, de a Windows 7 sem 
hagyja magát. Az OSS terén komoly jelentőséggel 
bír az Android (és a többi mobilrendszer) hatá- 
sa is. A desktop területén lassan és fokozatosan 
csökkenhet a telepített Office szoftvercsomagok 
uralma amiatt, hogy mind többen térnek át az in- 
gyenes és előfizetős online alkalmazások hasz- 
nálatára. A szoftver egyre inkább szolgáltatás- 
sá válik, s ez a nyílt alkalmazásokat fejlesztők 
és forgalmazók számára biztató jel lehet, de en- 
nél semmi több. 


Bizakodás után letargia 

Európában már 2008-ban sokasodtak a biztató 
jelek; az év tavaszán, amikor az európai vita 

a Microsoft bírságáról folyt, az elemzői várako- 
zások az OSS elterjedését jövendölték. Az Eu- 
rópai Bizottság végül is nem támogatta elég 
hathatósan azt az elképzelést, hogy a tagor- 
szágokat arra sarkallják: intézményeikben 
nyílt forráskódú programokat használjanak. 
Az EU így nem lett hivatalosan a nyílt forrás- 
kód propagátora. Annak ellenére sem, hogy 

a szervezet a nyílt szabványú rendszerek mel- 
lett tette le a voksát, és létrehozta az Európai 
Interoperabilitási Keretrendszert, ajánlva, hogy 
az ,európai közigazgatás a nyíltság irányába 
haladjon". Ezért érthető az a letargia, amely az 
OSS táborát még tavaly is jellemezte. 

— Európa csak szóban pártolja a nyílt forrás- 
kódot — állították egy New York Timesban meg- 
jelent hír nyomán, amely szerint az Európai Bi- 
zottság közbeszerzés nélkül tárgyal a 36 ezerre 
rúgó Windows-licencmegállapodások meg- 
hosszabbításáról. A vádakra az EB azzal vála- 
szolt, hogy Brüsszel a legnagyobb felhasználó- 
ja a nyílt forráskódú megoldásoknak Európában 
(ez igaz) az intézményekben használt 250-féle 
open source szoftverrel. Az uniós munkát tá- 
mogató 1200 szerver mindegyikén nyílt forrású 
szoftverek dolgoznak. Tény, hogy az EU műkö- 
désében nem vádolható elfogultsággal a tulaj- 
donosi szoftverek javára. Az Európa Parlament- 
ben még az is vitára adott okot, hogy az Adobe 
Acrobat Reader letöltési helyére mutató link je- 
lent meg egy hivatalos oldalon, s öt képviselő 
ezt egy tulajdonosi szoftver reklámjának tekin- 
tette. De a másik oldal nem ír petíciót, hogy az 
EU bármely intézménye a Drupal tartalomkeze- 
lőt favorizálja, javasolja. 

Nagy a nyomás az Európai Bizottságon, mi- 
ként azt az ACTA-ügy is jól mutatja: a céges lob- 
bik — amelyek mégiscsak a gazdasági erőt és 
az EU fejlődésének motorját adják —, valamint 
a média és a demokratikus csoportok irányából. 
Az EB azt a középutat keresi, miként lehet elér- 
ni, hogy a különböző iparágak gazdasági érde- 
kei, a meglevő jogszabályok és tradíciók, illetve 
az innováció fejlesztésének érdekei egyformán 
érvényesüljenek, hogyan kedvezzen a médiá- 
ban és a politikai képviseletben egyre nagyobb 
teret szerző, ahagyományos gazdasági model- 
leket támadó elképzeléseknek. Egyelőre az vé- 
lelmezhető, hogy fordulóponthoz érkezhet a vi- 
ta a szabadságjogok, a szerzői és szabadalmi 
jogok, a tulajdonlás és a szellemi termékek fel- 
használása kérdésében. Az elmúlt másfél évti- 
zedben ezek a kérdések újra és újra felvetődtek, 
s mind magasabb szinten termelték újra a prob- 
lémákat. A felhasználók, alkotók (jogtulajdono- 
sok), forgalmazók küzdelme más és más kön- 
tösben jelenik meg, s hosszú távon akkor lehet 
a felhasználó nyertese e harcnak, ha olyan al- 


ternatív üzleti modelleket lehet felmutatni, ame- 
lyek a konvergens iparágak minden résztvevője 
számára is elfogadhatók. 


Sikertörténetek 
Az immár 21. életévébe lépő Linux történetét si- 
kertörténetnek is tekinthetjük. De ennek mérhe- 
tősége kétarcú. A SourceForge-on 3,4 millió fej- 
lesztő 324 000 projektje érhető el, s mintegy 46 
millió felhasználó töltött le nyílt forrású szoftve- 
reket. A Githubon 1,37 millió fejlesztő 2,2 millió 
munkája, szoftverkódja érhető el. A fejlesztői ol- 
dalak webhasználati statisztikái azt mutatják, 
hogy a különböző Linux-kiadások részesedése 
2011 júliusában került a csúcsra 5,3 százalék- 
kal, de a Windows 7 és különösen az iOS erősö- 
dése miatt visszagyengült 2011 decemberére 
4 99-ra (w3schools, w3counter). Ezzel szemben 
a Netmarketshare 92,1 százalékos Windows-fö- 
lény mellett 1,6 százalékra teszi a Linux arányát. 
S ha belegondolunk abba, hogy a híradások sze- 
rint hány millió ázsiai, dél-amerikai, afrikai és eu- 
rópai használ nyílt forrású operációs rendszert, 
akkor ez a szám meglepően alacsony. Az OSS 
a statisztikák szerint nem lett a számítógépek fa- 
vorizált operációs rendszere az elmúlt 20 év alatt, 
annak ellenére (vagy éppen azért) sem, hogy 
Linux-választékból nincs hiány. A Linux operáci- 
ós rendszerek területén az Ubuntu vívta ki magá- 
nak a desktopok között az első helyet, s a nép- 
szerű rendszer immár helyet követel magának az 
Android futtatására alkalmas mobiltelefonokon is. 
A Canonical legújabb fejlesztésében a telefont dok- 
kolóba állítva a felhasználó elindítja az Ubuntu for 
Androidot, és a dokkolóhoz kapcsolt monitoron 
egy teljes értékű asztali környezetet kap. A kétma- 
gos processzorú telefonba sűrített PC koncepció- 
ja a legizgalmasabb innovatív megoldások egyike 
lehet 2012-ben. 

De amíg a desktopokon a Windows az úr, 
a szerveralkalmazások területén tartósnak ígér- 
kezik az OSS fölénye. A webszerverek között az 
Apache részesedése 66,3 százalék, s a második 
helyezetté 18,4 (MS IIS). Az Open Source CMS 


Az igazi küzdelem 

napjainkban az 

Office-csomagok 
körül zajlik. Az árak és 


licencpolitikák ügyében 
komolyan egymásnak 
feszültek a felek. E kérdésben 
az ár feltehetőleg csak rövid 
távon állhat a középpontban, 


Market Share Report jelentése szerint a webes tar- 
talomkezelők között a Wordpress folytatja hódító 
útját a Joomla és a Drupal előtt. Talán nem vélet- 
len, hogy a Microsoftot is a WordPress propagálói 
között találjuk, s ezt blogszerkesztője, a Windows 
Live Writer is támogatja. 

Nem található arra széles körű felmérés, hogy 
a világgazdaság egészében az OSS-alkalmazások 
gazdasági értéke miként viszonyul a tulajdonosi 
szoftverek által uralt informatikai-gazdasági öko- 
szisztémához. Csak feltételezni lehet, hogy az in- 
formatikai ipar és fejlesztés jelenlegi struktúrájá- 
ra komoly csapást mérne, ha a tulajdonosi 
szoftverek által generált bevételek megszűnné- 
nek, de azis látható, hogy az OSS-megoldások 
nélkül komoly zavarokra lehetne számítani az 
internet működésében. Például a Statistic Finland 
szerint a finn vállalkozások 792-a használ OSS- 
technológiákat (jelentős részben úgy, hogy nem 
is tudja, hogy nyílt forráskódú rendszert használ, 
elég számára az ingyenesség). A Gartner felmé- 
rése szerint pedig a tulajdonosi szoftverek 807-a 
tartalmaz nyílt forrású technológiákat. A Gartner 
tavaly jelentette azt is, hogy minden második cég 
használ naponta nyílt forráskódú fejlesztést, an- 
nak szolgáltatásaira, funkcióira támaszkodik. Az 
IDC 2009-ben azt jósolta: az open source megol- 
dásokból származó bevétel megháromszorozód- 
hat 2013-ra. Ezt támasztják alá a hazai jelentések 
is, ugyanis a nyílt forráskódú termékek szolgál- 
tatói is fellendülést várnak, bízva az open source 
technológiák rugalmasságában és a költségcsök- 
kentés kényszerében. 

Látható, hogy a rendszerek vevői — legyenek 
üzleti vagy magánfelhasználók — a legmaga- 
sabb , felhasználói élményt" keresik, tehát az 
ideológiák a tulajdonosi és nyílt forráskódú 
rendszerek versenyében visszaszorulóban van- 
nak. Ez az élmény egyszerre jelentkezik az al- 
kalmazás kínálta szolgáltatásokban, az árban 
és a megcélzott eredmény elérésének támo- 
gatásában. Ez vezetett ahhoz, hogy Németor- 
szág külügyminisztériuma tavaly a Linuxról 
visszamigrált Windowsra, de e gondolat jegyé- 
ben tart az Egyesült Királyság a nyílt forráskó- 
dú megoldások felé, annak ellenére, hogy a brit 


Cabinet Office kiadványa megjegyzi: ,Az open 
source megoldások bevezetése nem ad és nem 
kínál gyors és könnyű win-win szcenáriót (...) 
és az open source sem minden esetben olcsó." 

Az OSS-megoldások szaporasága mellett az 
egységesülés irányát jelzi, hogy az egyedi fej- 
lesztések eltűnőben vannak, mint azt a LinEx 
projekt sorsa is mutatja. A spanyolországi 
Extremadura autonóm terület leállította hét éve 
finanszírozott saját Linux-disztribúciójának fej- 
lesztését. A LinEx Debian-alapú disztribúció volt, 
amely 85 000 gépet szolgált ki. De ezzel párhuza- 
mosan Debiant telepítettek 40 ezer PC-re, amely- 
lyel Európában a második legnagyobb egységes 
OSS-vertikum lett a francia csendőrség (90 ezer) 
és München városa (9400) mellett. 


Office-küzdelem 


Az igazi küzdelem azonban napjainkban az Office- 


csomagok körül zajlik. Az árak és licencpolitikák 
ügyében komolyan egymásnak feszültek a fe- 
lek. E kérdésben az ár feltehetőleg csak rövid tá- 
von állhat a középpontban, a főbb szempont az, 
hogy mennyiben szolgálja a helyi informatikai 
ipar és a gazdaság érdekeit egy-egy IT-kultúra. 
A Datamonitor 2008-ban azt jelezte előre, hogy 
a szabad szoftverre fordított költség megduplá- 
zódhat a fejlett világ iskoláiban, különösen a tá- 
mogatási, menedzselési kiadások terén. A ku- 
tatás maga nem tért ki arra — bár a tanárok 
pozitívan fogadták a felmérést —, milyen költsé- 
gei vannak az átképzésének, az új tananyagok, 
tanmenetek elkészítésének, új oktatási mód- 
szerek kialakításának. Az iskola stratégiai terep, 
s ezt minden versenyző jól tudja, mert a diák- 
korban megszokott rendszerek használatán ké- 
sőbb nehézkes a változtatás. 

Napjainkban leginkább az iskolák vannak 
szorult helyzetben, a megszorítások elérték az 
oktatási szektort. De a fejlődés mégis töretlen: 
Törökország nemrég indított egy hároméves 
programot az iskolák internetre kapcsolásá- 
ért, s a gépeken nyílt forráskódú szoftvereket 
használnak az e-learning alkalmazásokhoz. 
Az első fázisban digitális táblákat és 620 ezer 
laptopot helyeznek el a számítástechnikai la- 
borokban és az oktatási hivatalokban. A rend- 
szer úgy épül fel, hogy alkalmas legyen a táv- 
oktatásra is. Felkészülnek arra is, hogy mind 
a Pardus Linux, mind bármilyen tulajdonosi 
szoftverrel kompatibilis legyen a beruházás. 

A program második részében 10 millió tábla PC 
kerül a diákokhoz, ezeknek szintén képesnek 
kell lenniük mind a tulajdonosi szoftver, mind 

a Pardus futtatására. A szegénységből ková- 
csolnak erényt Romániában, ahol az egyete- 
mek egyre komolyabb szintre jutnak el az 0SS- 
rendszerek használatában. 


COMPUTERWORLD. € 


A nyílt forráskód előretörése az eLearning 
rendszerek területén is mérhető. Ausztriában 
a kormányzat eLearning kompentencia-köz- 
pontot nyitott, hogy támogassa az iskolákban 
olyan eszközök, mint a Moodle és a SUSe 
Linuxra épülő Desktop4education, 
Serverdeducation használatát. 

Az Office-küzdelem az önkormányzatokban 
is zajlik. München polgármestere decemberben 
az EU-ban lobbizott a LibreOffice európai hasz- 
nálata mellett. Helsinki az OpenOffice-ban talál- 
ta meg a legjobb megoldást. A svéd közigazga- 
tás 21 százalékát már nyílt rendszerek szolgálják 
ki, és a most folyó francia választási kampány- 
banis téma lett a nyílt szoftverek helyzete. A spa- 
nyol statisztikai hivatal jelentése szerint a köz- 
hivatalok 90 és a cégek 75 százaléka használ 
szabad szoftvereket. Norvégia és Németország 
is létrehozott szabad szoftver kompetencia-köz- 
pontot, míg Brazília maga jelezte a nyílt forrású 
szoftverek komoly támogatását. Mégis ezen a te- 
rületen a legjelentősebb támogató az Intel lehet, 
amely felvette a LibreOffice-t alkalmazás-áru- 
házának kínálatába. Az elemzők szerint ezt a lé- 
pést azért tette a Microsoft korábbi szövetsége- 
se, mert a redmondi cég az ARM-architektúrákra 
is megjelenteti Windows 8-as rendszerét. Az Intel 
tagja lett a LibreOffice mögött álló The Document 
Foundation (TDF) tanácsadó testületének is. A cég 
az alternatív platformokon nem új játékos, MeeGo 
operációs rendszerét a Nokiával közösen fejlesz- 
tette ki. Most, hogy a finn cég szorosra fonja szö- 
vetségét a Microsofttal (és a MeeGois Tizen néven 
fut tovább), az Intel is új utakat keres. 


MeeGo, Bada, Android 

Az a hatalmas fejlesztői potenciál, amit a mobil- 
gyártók elértek a MeeGo, Bada és az Android fej- 
lesztésében azt jelzi, hogy a nyílt forráskódú 
rendszerek közösségei megerősödtek, s magas 
minőségi szintre jutottak. A mobil alkalmazáséh- 
ség kedvet csinál a szoftverfejlesztőknek a mun- 
kához, s ebből az OSS-rendszerek is profitálnak. 
A Coverity utolsó jelentése szerint a nyílt forráskó- 
dú megoldások minősége semmiben sem marad 
el a tulajdonosi szoftvereké mögött. 

Jöhet a Linux éve —, írta a Computerworld 2008- 
ban. De az idejét nem tudjuk. A széttagolt pro- 
jektek, próbálkozások még nem értek egységes 
egésszé a különböző államokban. A komolyabb 
nyílt forráskódú programmal a Dél-afrikai Köztár- 
saság, Brazília és Vietnam rendelkezik, de ők is 
többéves építkezés után még félúton tartanak. 
Olyan hírek, mint hogy Ukrajna nem akar tulajdo- 
nosi szoftvert használni, inkább a hitelképesség 
szintjére utal, és nem a szabadságfok mértékére. 

A nyílt forráskódnak jövője van. És egyre na- 
gyobb múltja. " 

MULTIRÁCIÓ KFT. 


Az Eurooffice léphet 
az Open Office helyébe? 


Az Eurooffice-t forgalmazó Multiráció vezetői szerint 
komoly, nemzetközileg is jelentős lehetőségek rejlenek az 
Open Office.org forráskódjára épülő, hazai szakemberek 
által kifejlesztett irodai alkalmazáscsomagban. 


Multiráció Gazdasági és Pénz- 
ügyinformatikai Fejlesztő és 
Szolgáltató Kft. 2003-ban inno- 
vációs díjat kapott a Sun 
Microsystems által kidolgozott, szabadon 
hozzáférhető és fejleszthető Open Office.org 
forráskódjára épülő irodai alkalmazáscso- 
mag, a Magyar Office kifejlesztéséért. A cég 
szakemberei nem elégedtek meg azzal, hogy 
,lefordítsák" az eredeti szoftvert: saját fej- 
lesztésű megoldásaikkal a rendszer funkci- 
onalitásainak körét is alaposan kibővítették. 
2005-ben a nyílt forráskódú szoftverek iránti 
nemzetközi keresletet felismerve, a főbb eu- 
rópai nyelveken is elérhetővé tették a prog- 
ramcsomagot — megszületett az Eurolffice. 

Az Eurodffice-t integrált irodai megoldása- 
inak, jelentős funkcionális többletet biztosí- 
tó, hasznos és innovatív kiterjesztéseinek és 
nem utolsósorban a szigorú minőségbiztosí- 
tásnak köszönhetően nem csak hazánkban, 
de Európa más országai mellett Észak-Ame- 
rikában és a csendes-óceáni térségben is s0- 
kan használják, köztük magán- és vállalati 
felhasználók, közigazgatási szervezetek. 

, Külföldön elsősorban az általunk kifej- 
lesztett kiterjesztések népszerűek — mond- 
ta dr. Banai Mikós, a Multiráció ügyvezető 
igazgatója, a cég egyik alapítója. — Köztük 
a professzionális szótár, az ELTE kutatóköz- 
pontjával közösen fejlesztett Adaptív Felület 
és az Open Office.org számolótáblába integ- 
rált MapChart diagramrajzoló, amely képes 
arra, hogy egy térképen, a kapcsolódó föld- 
rajzi adatok figyelembevételével jelenítse 
meg az egyes információkat." 


Tiszta kódok 

A Multiráció szakemberei igen nagy hang- 
súlyt fektetnek arra, hogy a Szegedi Tudo- 
mányegyetem (SZTEJ kutatóinak részvé- 
telével kifejlesztett vizsgálati eszközök 
segítségével folyamatosan paraméterezzék 

és tisztítsák az OpenOffice.org forráskód- 
ját. ,Az Eurolffice 2008-as kiadása óta va- 
lamennyi alkalmazásunk az SZTE-vel közös 
kutatás-fejlesztési projekt, az OpenOffice---- 
eredményei alapján javított kódra épül — ma- 
gyarázta Bagoly Zsolt egyetemi docens, az 


zásokat vetít előre — mondta Banai Miklós. — 
Bízunk benne, hogy hosszabb távon elősegí- 
ti apiacvezető termék monopolhelyzetének 
felszámolását, és a miénkhez hasonló, nyílt 
forráskódra épülő megoldásokat is verseny- 
helyzetbe hozza." 

A Multiráció nem csak a hazai ügyfelekben 
lát lehetőségeket. A cég az SZTE-vel közösen 
olyan új projektet indított, amely a nemzet- 
közi piacra is komoly hatással lehet. , Miután 
az Oracle 2010-ben felvásárolta a Sunt, és 
a hamburei StarOffice-központ szakembereit 
szélnek eresztették, az Open Office-t fejlesz- 
tő stáb három részre szakadt — fejtegette 
Banai. — Egy részük a Librelffice-t fejlesz- 
tő Novellhez szerződött, mások az Apache 
Foundationnél találtak munkát, megint má- 
sok egyéves fizetett szabadságukat töltik. 
Adta magát a lehetőség: miért ne próbálnánk 
ezekkel a remek szakemberekkel közösen ki- 
fejleszteni a saját megoldásunkat?" 


A Multiráció nem csak a hazai 
ügyfelekben lát lehetőségeket. 
Az SZTE-vel közösen új projektet 
indított, amely a nemzetközi 
piacra is komoly hatással lehet. 


ELTE Információs Technológiai Laboratórium 
és az Eurolffice termékfejlesztési csoport- 
jának vezetője. — Ez azért különösen fontos, 
mert az OpenOffice-hoz hasonló, népszerű 
és sokak által használt nyílt forráskódú 
szabványok esetében sosem lehet tudni, 
hogy a folyamatos fejlesztés közben hogyan 
változik a kód minősége. A szegedi kollégák- 
kal közösen folyamatosan vizsgáljuk a kódot 
és fejlesztjük az ehhez szükséges vizsgálati 
eszközöket. Nyugodtan mondhatom, hogy 
előremutató módon javítottunk az Open Office 
forráskódjának minőségén." 


Kivételes lehetőségek 

A tavaly decemberben elfogadott kormány- 
határozat révén lehetővé vált, hogy az 
Eurodffice 2004 után ismét visszakerüljön 
a központosított közbeszerzési körbe. Mivel 
a kabinet több alkalommal is kifejtette azon 
szándékát, hogy nyílt forráskódú rendsze- 
rekkel váltsa fel az államigazgatásban hasz- 
náltirodai szoftvercsomagokat, nem lehe- 
tetlen, hogy a hazai fejlesztésű megoldás 
komoly , közigazgatási karrier" előtt áll. 


, Akormányhatározat rendkívül biztató válto- 


A Multiráció Michiel Leenaars, az interne- 
tes technológiák kutatási és fejlesztési háló- 
zatait összefogó szervezet, az Nlnet straté- 
giai igazgatója javaslatára döntött úgy, hogy 
továbbfejleszti az Open Office 3.4 béta-vál- 
tozatát. Az Nlnet a holland kormánnyal és 
a Nyílt Dokumentum Formátumot (ODF) nép- 
szerűsítő, a kapcsolódó szabványokat gon- 
dozó Open Doc Societyvel közösen három 
évvel ezelőtt hozta létre a nyílt forráskó- 
dú irodai rendszerek fejlesztését támogató 
Officeshots.org projektet. A projektet a Nem- 
zeti Fejlesztési Ügynökség (NFÜ) is támoga- 
tásra méltónak találta. 

, A most induló projektben az SZTE mel- 
lett az Open Office volt fejlesztőivel, vala- 
mint más, holland, angol és német szak- 
emberekkel szeretnénk közösen dolgozni 
— vázolta a Multiráció terveit Bagoly Zsolt. 
— Bízunk abban, hogy az általunk kidolgo- 
zott minőségbiztosítási megoldások és 
sokéves fejlesztési tapasztalatunk révén 
sikerül az eddigieknél egységesebb és sta- 
bilabb, a rendszer eddigi verzióinak hibáit 
kijavító és erényeit kidomborító rendszert 
kifejlesztenünk." Hi 


NYÍLT FORRÁSKÓD A KORMÁNYZATBAN 


COMPUTERWORLD 


Két világ, teljes egyetértésben 


Jó tapasztalatokkal zárultak a kormányzat nyílt forráskódú pilot 
projektjei. Vályi-Nagy Vilmos, a Nemzeti Fejlesztési Minisztérium 
kormányzati informatikáért felelős helyettes államtitkára szerint a nyílt 
rendszerek kormányzaton belüli elterjedése akár a zárt forráskódú 
termékek árának csökkenéséhez is vezethet. 


COMPUTERWORLD: A kormány elkötelezte magát 

a nyílt forráskódú rendszerek alkalmazása mellett, 
és ennek szellemében több pilot projektet indított. 
Milyenek az első tapasztalatok? 

VÁLYI-NAGY VILMOS: Szerencsés helyzetben va- 
gyunk, ugyanis pilot projektjeink kapcsán csak pozi- 
tív tapasztalatokat szereztünk. A siker egyik oka talán 
az, hogy nagyon jól előkészítettük a projekteket. A má- 
sik fő sikertényező, hogy nem törekedtünk 100 száza- 
lékos átállásra. Alapvetően azt céloztuk meg, hogy az 
eszközök 70-80 százalékát állítjuk át, és a fennmara- 
dó részben meghagyjuk a zárt, döntően Microsoft-ala- 
pú rendszereket. Bebizonyosodott, hogy a két világ tö- 
kéletesen tud egymás mellett élni is működni, ráadásul 
a költségeket is jelentősen lehet csökkenteni. Mint ki- 
derült, messze nem igazak azok az állítások, miszerint 
a nyílt forráskódú eszközök bevezetésének aránytala- 
nul magas költségei lennének. Mi már az első évben ko- 
moly megtakarításokat értünk el. 


CW: Hány pilot rendszert valósítottak meg? 

V-N.V.: Közvetlenül három pilot projektben vettünk 
részt, ezek mindegyike lezárult már. Egy-egy pilot rend- 
szerben a felhasználók száma meghaladta a százat. 
Meglepő módon csak az államigazgatásban voltak ilyen 
nagyméretű pilotok, a magánszférában nem találkoz- 
hatunk ekkora átállásokkal. 


CW: A pilot projektek után mi a következő lépés? 
V-N.V.: Még tavaly, a pilot projektekkel párhuzamosan 
elkezdtük a nyílt dokumentumformátum kormányzati 
szférában történő használatát szabályozó kormány- 
rendelet előkészítését, majd megvalósítását. E ren- 
delet eredményeként 2012 márciusától a közigazga- 
tásban szabványos fájlformátumokat kell használni. 

A rendelet azt is előírja, hogyha egy szervezet akár 
nyílt, akár zárt forráskódú irodai alkalmazást vásárol, 
a beszerzéssel kapcsolatos gazdasági és pénzügyi fel- 
tételeket is meg kell vizsgálnia, azaz a döntéseket min- 
dig a gazdaságossági szempont figyelembevételével 
kell meghoznia. Fontos kiemelni, hogy a beszerző teljes 
szabadságot kap, a rendelet ugyanis nem zár ki senkit 
és semmit a beszerzésekből, ugyanakkor lehetőséget 
teremt arra, hogy a korábban megkötött szerződésekre 
vagy a kialakult munkarendre való hivatkozással ne le- 


hessen a nyílt forráskódú megoldásokat kizárni a be- 
szerzések során. Ugyanígy hangsúlyos elem a foko- 
zatosság elve is, hiszen lépésről lépésre kívánunk 
előrehaladni. 


CW: A nyílt forráskód kormányzati alkalmazásakor 
jellemzően a dokumentumkezelő rendszerekre kell 
gondolni? 

V-N.V.: Szó sincs róla. Ez csak az egyik nagy szeg- 
mens. A desktopoldal mellett ott vannak a szerverek és 
az adatbázisok is. Szerveroldalon már régóta nem je- 
lent valódi problémát a kérdés, mert az alkalmazások 
többsége valamilyen nyílt forráskódon nyugszik. Ez- 
zel szemben az adatbázis-kezelők oldalán nagyon ne- 
héz a jelenlegi helyzetből kilépni, mivel ezen a területen 
tulajdonképpen egyetlen termék uralja a piacot. Amíg 
nem jelennek meg olyan konkurens termékek, amelyek 
valós alternatívát kínálnak, addig nincs mire váltani. 


CW: A pilot projekteknél mennyire segítettek a külföldi 
kormányok jó, illetve rossz tapasztalatai? 

V-N.V.: Természetesen körülnéztünk Európában, de 
volt egy korábbi nagy hazai átállás is, amit alaposan 
megvizsgáltunk. A Fővárosi Bíróság nyílt forráskódra 
való átállására gondolok, amely lényegesen nagyobb 
méretű volt, mint a mi pilot rendszereink. Körültekintő- 
en begyűjtöttük tehát a tapasztalatokat, mind belföld- 
ről, mind külföldről. Megnéztük a sikertényezőket és 

a kudarcok okait, és meglehetősen vegyes képet kap- 
tunk. Kiderült a számunkra, hogy nincs általános re- 
cept, minden országnak a saját útját kell járnia. Orszá- 
gonként változó, hogy mikor és hol érdemes a nyílt 
forráskódra váltani, illetve az is, hogy hol van az a pont, 
ahonnan már nem érdemes továbbmenni. 


CW: Közismert például, hogy Németországban volt 
egy kudarcba fulladt projekt. Milyen okok álltak ennek 
hátterében? 

V-N.V.: Bajorországban azért nem sikerült az átál- 
lás, mert egyszerre akartak mindent lecserélni. A ko- 
rábbi zárt, gyártóhoz kötött rendszereket 100 szá- 
zalékban próbálták nyílt forráskódú szoftverekkel 
kiváltani. Ebből a példából is tanulva — ahogy már 
említettem — mi a fokozatosság elvét követtük, és 
követjük a jövőben is. 

OS PIAC-KÖRKÉP 


CW: Mondana néhány olyan európai orszá- 
got, ahol sikerrel vezették be a kormányzatban 
a nyílt rendszereket? 

V-N.V.: Az észak-európai országok kormányzati 
szférájában meglehetősen széles körben terjed 
a nyílt forráskód. A finn állam például már tel- 
jes mértékben átállt, és egyértelműen pozitívak 
a tapasztalatok. De említhetjük Franciaorszá- 
got is, ahol számos fejlesztés indult el nyílt for- 
ráskódú alapokon, és még az adatbázis-kezelők 
szintjén is komoly eredményeket sikerült elérni. 


CW: Dél-Afrika ugyan messze van Európától, de 
úgy hírlik, ott is sikeres a kormányzat a nyílt 
forráskód elterjesztésében. 

V-N.V.: Hivatalból ugyan csak európai országo- 
kat vizsgáltunk, de kivételesen ismerem a dél- 
afrikai helyzetet is. Az ottani siker kulcsténye- 
zője a kiváló pénzügyi feltételekben keresendő. 
A mi fogalmaink szerint elképesztő mennyiségű 
pénzügyi forrás állt a kormány rendelkezésére 
az átállás lebonyolításához. Megjegyzem, Dél- 
Afrikában a kormányon belül is piaci alapokon 
működik az informatika fejlesztése, üzemelte- 
tése, így igen könnyen és egyszerűen lehet vál- 
tani. A kormányzatban dolgozó informatikusok- 
nak általában hároméves szerződésük van, és 
a piac dönti el, hogy alkalmasak-e a feladat ellá- 
tására vagy sem. Ebből következően rendkívül 
érdekeltek abban, hogy gyorsan és hatékonyan 
dolgozzanak. 


CW: A pilot projektek tapasztalatai alapján mó- 
dosították az átállás stratégiáját? 

V-N.V.: Nem, a stratégiát nem módosítottuk. 
Egyrészt azt mondtuk és mondjuk most is, hogy 
a nyílt forráskódú rendszerek bevezetése után 
folyamatosan követni kell az átálló szervezete- 
ket, másrészt nem kényszerítünk senkit a vál- 
tásra, a döntés szabadságát meghagyjuk az in- 
tézményeknek. Ugyanakkor látjuk: a kemény 
költségvetési korlátok arra ösztönzik az intéz- 
ményeket, hogy végre hagyjanak fel a régóta al- 
kalmazott , biztonsági" politikával, és kezdjenek 
el gondolkozni előnyösebb, alternatív megoldá- 
sok használatában. 


CW: Közép- és hosszú távon mekkora megta- 
karításra számítanak a nyílt forráskódú rend- 
szerek bevezetése nyomán? 

V-N.V.: Kifejezetten a nyílt forráskód kapcsán 
ezt nehéz számszerűsíteni, mert már a nyílt for- 
ráskódú átállást megelőzően is komoly meg- 
takarításokat tudtunk elérni. Éves szinten több 
milliárd forintot nyertünk csupán azzal, hogy 

a licencgazdálkodást áttekintettük, és sokkal 
szigorúbban vettük, mint korábban. Emellett in- 
tézményenkért és területenként eltérő mérté- 

körülmén 
sítá 
n ak § 
etve t 
forráskód esetén 
elengedhetetlen, 
hanem bármilyen 
új alkalmazás 
bevezetésénél is. 


VÁLYI-NAGY VILMOS, HELYETTES ÁLLAMTITKÁR, 
NEMZETI FEJLESZTÉSI MINISZTÉRIUM 


kűek lehetnek a megtakarítások, abszolút ér- 
tékben és százalékban egyaránt. Ahol csak 

a munkaállomásokat állítják át, a kapcsolódó 
költségek a felére-harmadára csökkennek. 
Nagyságrendileg mi is ezt várjuk el azon intéz- 
ményektől, amelyek ilyen típusú átállást hajta- 
nak végre. 


CW: Az átállás tehát nem kötelező. Mire számí- 
tanak? Mekkora lesz az intézmények hajlandó- 
sága a váltásra? 

V-N.V.: Ez többéves folyamat. Arról sem szabad 
megfeledkezni, hogy a nyílt forráskódú termé- 
kek mögött ma még nincs olyan szintű támo- 
gatás, rendelkezésre állás, mint a jól szervezett 
zárt forráskód mögött. Ez is egyfajta korlátja te- 
hát e megoldások gyors terjedésének. Vélemé- 
nyem szerint az átállást majd a piac kényszeríti 
ki. Mindenképpen egy 3—5 éves időszak kell ah- 
hoz, hogy a desktopok vonalán is jelentős, érez- 
hető átalakulás menjen végbe. Ez akár azzal is 


járhat, hogy a zárt forráskódú termékek ára je- 
lentősebb mértékben csökkenni fog. 


CW: Elképzelhető, hogy a zárt rendszerek tel- 
jesen kiszorulnak a kormányzatból? 
V-N.V.: Egész biztosan nem. 


CW: Milyen követelményeknek kell megfelel- 
nie a beszállítói oldalnak? 

V-N.V.: A beszállítói oldal képviselőitől sok min- 
dent elvárunk. Az ő feladatuk elmagyarázni a fel- 
használóknak, hogy mit is jelent az átállás, mi 
változik a nyílt forráskódú rendszerek beveze- 
tésével. Az átállást követően biztosítaniuk kell 

a támogatást, a helpdesket, illetve az államigaz- 
gatás igényeihez igazodóan a folyamatos, 24 
órás rendelkezésre állást. Ha mindezt jól meg- 
szervezik, akkor szinte észre sem lehet venni 

a váltást. Ha azonban átgondolatlan és akado- 
zó a gépezet, akkor az komoly gondot okozhat 
egy adott szervezet életében. A megfelelő kö- 
rülmények biztosítása természetesen nemcsak 
a zárt, illetve nyílt forráskód esetén elengedhe- 
tetlen, hanem bármilyen új alkalmazás, példá- 
ul egy dokumentumkezelő rendszer bevezeté- 
se eseténis. 


CW: Milyen feladatokat lát el a Nemzeti 
Infokommunikációs Szolgáltató Zrt. a nyílt 
forráskódú rendszerek bevezetésével kap- 
csolatban? 

V-N.V.: A Nemzeti Fejlesztési Minisztériumban 
például a NISZ Zrt. végezte az államtitkárság 
munkaállomásainak átállítását, szinte észre- 
vétlenül. A NISZ-nél megvan az ehhez szüksé- 
ges kompetencia. Az az általános egyébként, 
hogy ha egy közintézmény kéri a váltást, akkor 
azt a NISZ végrehajtja. 


CW: A felhasználók oktatása kinek a feladata? 
V-N.V.: Azt is a NISZ szakemberei végzik. Most 
mondhatnám azt, hogy az oktatás óriási fel- 
adat, de ez nem igaz. A tapasztalat azt mutat- 

ja, hogy sokkal nehezebb mondjuk, az Office 
2003-ról az Office 2007-re váltani, mint az Office 
2003-ról egy nyílt forráskódú termékre átállni. 
Többek között ez is a nyílt forráskódú rendsze- 
rek egyik előnye. Nem véletlen, hogy a nyílt for- 
ráskódú szemlélet oktatását szeretnénk beépí- 
teni az iskolai képzésbe. Célunk, hogy a diákok 
készség szinten elsajátítsák a nyílt rendsze- 
rekkel kapcsolatos alapvető tudnivalókat, hogy 
a későbbiekben se jelentsen problémát számuk- 
ra a különféle alkalmazások használata. Szakí- 
tani szeretnénk tehát azzal a gyakorlattal, hogy 
egyetlen termék legyen az egyeduralkodó, rá- 
adásul egy olyan jellegű termék, amelyet né- 
hány évente rendszeresen lecserélnek. "9 


ENTERFLEX 2012 


COMPUTERWORID. € 


A jelen fejlesztései a jövő mérnökeitől! 


annak ötleteid? Meg akarod őket 

valósítani? Ki akarod magad pró- 

bálni? Segítség kell a megvaló- 

sításhoz? Akkor ez a TE PÁLYÁ- 
ZATOD! Ha a fenti kérdésekre választ akarsz 
kapni, jelentkezz a Flextronics EnterFlex 2012 
pályázatára, amely már az előző évbenis bizo- 
nyította vonzerejét! 

Az elmúlt év hagyományát és sikerét követ- 
ve a Flextronics idén is megrendezi EnterFlex 
programját a felsőoktatási intézmények hall- 
gatói számára. Pályázni lehet minden olyan 
innovatív elképzeléssel, amely az elektroni- 
kához, a formatervezéshez, a számítástechni- 
kához, az informatikához vagy az elektronikai 
gyártáshoz, gyártási ergonómiához, egészsé- 
gesebbiparhoz, zöld energiához, gazdasági té- 


FLEXTRONICS X( 


EPSON 


EXCEED YOUR VISION 


mához kapcsolódik. A szabadon választott té- 
mák mellett a vállalatunk által előre megadott 
projektekbőlis választható versenymunka. 

, Nagyon fontos számunkra, hogy felhív- 
juk mindenki figyelmét a magyar mérnökkép- 
zésben rejlő lehetőségekre, ugyanakkor cé- 
lunk az is, hogy utat találjunk cégünk számára 
az általunk képviselt iparág megismertetésé- 
re a felsőoktatásban, ezáltal 
szorosabb együttműködést 
alakítsunk ki jövőbeni terveink 
megvalósításához. Az elmúlt 
év tanulsága, hogy a magyar- 
országi felsőoktatás rengeteg 
lehetőséget hordoz magában, 
sok-sok tehetséges fiatallal. 
Ezt 2011-es pályázatunk nyer- 
teseinek projektmunkái is bi- 
zonyították, amiért komoly 
szakmai és anyagi elisme- 
résben részesültek. 


LANG JÁNOS j 


A fentiek mellett pályázatunk elindításá- 
nak másik motivációja az volt, hogy olyan kü- 
lönleges alkotó környezetet hozzunk létre, 
ahol a hallgatók — akár az egyetem, főisko- 
la falait elhagyva — a munka világában, va- 
lós gyártási környezetben, mentorok támo- 
gatásával valósíthassák meg papírra vetett 
terveiket és mérjék össze teljesítményüket, 
tudásukat" — mondta Lang 
János cégvezető, a program 
életre hívója. 


kkk 


Amennyiben pályázatunk 
felkeltette érdeklődésedet, 
a www.flextronics.com/ 
enterflex címen megtalálsz 
minden szükséges információt 
az EnterFlex 2012 pályázatról 
..  ésajelentkezés módjairól. II 


LÉZERSEBESSÉG FÉL ÁRON 


e Akár 5090-kal alacsonyabb lapkoltség 


e Nincs várakozási idő 


e Vállalati, 4 az 1-ben felhasználási terület 
e Akár 8090-kal kevesebb energiafelhasználás 
e Azonnal száradó, cseppálló nyomatok 


www.epson.hu 


WorkForce Pro 4525DNF 


Érdeklődjön az infocxvepson.hu email címen. 


OS PIAC-KÖRKÉP 


EPSON 


Költséghatékony 
dokumentum- és 
fotónyomtatás 


egtartotta új tintasugaras 
nyomtatóinak bemutatóját 
az Epson, melynek keretei 
között bemutatkoztak az 
ultranagy kapacitású tintatartállyal felsze- 
relt termékek. Ezek érdekessége, hogy a tin- 
tatárolók nem a megszokott helyen, a készü- 
léken belül találhatók, hanem a nyomtatóház 
oldalára csatlakoznak (a stabil kapcsolatról 
egy szelep gondoskodik). Több célt is szolgál 
ez a kialakítás: egyrészt könnyebb utántölt- 
hetőséget ad, másrészt így bőven jutott hely 
a tintának. Amiből nem kevés fér bele: tartá- 
Iyonként 70 milliliteres kapacitással bír, ez- 
zel a piacon található legtöbb modell hasonló 
paraméterét jelentősen meghaladja. 

De miért is van szükség ekkora tintatároló- 
ra? Nos, az Epson elsősorban azoknak szán- 
ja új termékeit, akiknek előre tervezhető 
nyomtatási feladataik vannak, vagyis rend- 
szeresen és sokat nyomtatnak. Ugyan nem 
nagyvállalati nyomdaipari készülékekről van 
szó, de amint az a bemutatón elhangzott, 

a távol-keleti piacon szerzett tapasztalatok 
szerint egészen extrém működési feltéte- 
leknek is megfelelnek az új printerek. Amíg 
a vállalat 1 év vagy 15 ezer kinyomtatott lap 
garanciát vállal termékére, volt rá példa — 
mondta Jason Savage, az Epson régióért fe- 
lelős marketingmanagere —, hogy egyetlen 
hónap alatt 12 ezer nyomatot készítettek el 
a készülékkel — gond nélkül. 

Ez csak részben a jól összerakott nyomtató 
érdeme. A hozzá adott tintapatronok hatalmas 
kapacitása, illetve az a tény is szerepet játszott 
benne, hogy minden nyomtatóhoz három feke- 
te tintapatron jár. Ezzel összesen 12 ezer feke- 
te színű dokumentum nyomtatható ki (ideális 
esetben), illetve a színes festékek révén meg- 
közelítőleg 6500 oldalnyi színes tartalom. Er- 
re a vállalat L100 és L200 típusa képes (utób- 
bi multifunkciós eszköz, azaz szkennelni és 
másolni is tud). A harmadik, most bemutatko- 
zott készülék, az L.800-as modell ugyanis fotó- 
nyomtató, mely — a bemutató tanúsága szerint 

— még egyes fényképelőhívó-szolgáltatások ál- 
tal produkált nyomatnális jobb minőséget biz- 
tosít. Ráadásul, amíg utóbbiak 30-40 forintos 
darabár mellett kínálják szolgáltatásukat, ad- 
dig az Epson készüléke megközelítőleg 10 fo- 
rintért (plusz papírköltség) készít el egy 10x15 
centiméteres fényképet, alig 12 másodperc 
alatt. Ezekből az alaptintakészlettel akár 1800 


használatára is, ám az Epson két igen egy- 
szerű húzással gyakorlatilag megelőzi, hogy 
a felhasználónak egyáltalán eszébe jusson 

a feketepiachoz fordulni. Amellett, hogy az 
alapkészlet is hosszú időre elegendő, a tin- 
tákat egy kód is védi: az utántöltő címkéjé- 
re nyomtatott karaktersorozat begépelésével 
azonnal ellenőrizhető, hogy eredeti terméket 
használunk-e. 

Mindazonáltal a nyomtatás — a felhasználó 
figyelmének a nyomat várható gyenge minő- 
ségére való felhívását követően — elvégezhető 
utángyártott tintával is, habár az eredeti tinta 
nagyon olcsó. A bemutatón elhangzottak sze- 
rint az Epson gyors tintatöltési technológiája 
(Fast Ink Top-up, FIT) révén könnyen feltan- 
kolható nyomtatók laponként fekete színnel 
50 fillérért, színes tintát használva 1,2 forin- 
tért dolgoznak. Teszik mindezt úgy, hogy a sa- 
ját márkás utántöltő patronokra ugyanúgy vo- 
natkozik az Epson garanciája, mint magára 


Ha már elég az utángyártott 
festékpatronokból... 


is nyomtatható, de a termék akár A4-es méretű 
fényképek előállításával is megbirkózik. 

A négy-, illetve hatszínes — fekete, cián, 
magenta, sárga, meg az utóbbi kettő világos 
változata — tintatartályok átlagos, számítás- 
technikához nem különösebben értők számá- 


ra is könnyen utántölthetők. Természetesen le- 


hetőség van utángyártott, nem ellenőrzött 
körülmények között készített, olcsó festékek 


a nyomtatóra —, árulta el Fábián Miklós, 
az Epson Magyarország ügyvezető igazgatója. 
Elsősorban kis- és középvállalatoknak, illet- 
ve költségvetési pénzből gazdálkodó intézmé- 
nyeknek szánja termékeit az Epson; a termé- 
kek áprilistól hazánkban is elérhetők lesznek. 
Gondolva a hazai piac árérzékenységére, a vál- 
lalat a távol-keleti tapasztalatokra alapozva ha- 
tározza meg a nyomtatók árát. 


AZ OS ÉLHARCOSA / OPEN SOURCE 2012 


Tisztán 


vagy 

A nyílt forrású szoftverek, illetve a nyílt szabványok közszférában való meghonosítása kapcsán 
az elmúlt években tett erőfeszítések eredményei jól mutatják: a feladat központi akarat, 
szabályozás és támogatás nélkül sem lehetetlen, egy jól kidolgozott és kellően kommunikált 
informatikai stratégia mentén azonban nyilván lényegesen egyszerűbb. Bár a kormányzat alig 
néhány hónapja határozott döntéseket hozott — amelyekben elkötelezi magát a nyitás mellett 
—, most mégis olybá tűnik, nem eszik olyan forrón a nyílt forrás kásáját... Írta: Pfeiffer Szilárd 


közigazgatási szervek által használt 

elektronikus dokumentumok formátu- 

máról és a nyílt forráskódú irodai szoft- 

verek használatáról szóló 1479/2011. 
(XII. 23.) sz. kormányhatározat kimondja, hogy ez 
év első negyedévének végére az intézmények kö- 
zötti kommunikációban kizárólag nyílt szabványon 
alapuló dokumentumok használhatók, míg az ügy- 
felek tekintetében alkalmasnak kell lenni ezek befo- 
gadására, illetve előállítására. Zárt forráskódú iro- 
dai szoftverek csak műszakilag vagy gazdaságilag 
indokolt esetben szerezhetők be. Némi bizonytalan- 
ságot kelt azonban, hogy a http: //tisztaszoftver.hu/ 
Tisztaszoftver Program — amely a köz- és felsőokta- 
tásban részt vevők számára volt hivatott jogtiszta 
szoftvereket beszerezni — előbb megszűnni látszott, 
majd néhány nappal az ez irányú bejelentést követő- 
en mégis meghosszabbították. 

Ahogy azt Szakál Péter, a nyílt forrású megoldáso- 
kat kínáló Open SKM Agency marketingvezetője el- 
mondta, az oktatást és a közigazgatást ebben a te- 
kintetben élesen el kell választani egymástól, lévén 


az eltérő környezetből fakadóan eltérők a követelmé- 


nyek és az azokra adandó válaszok is. Már a köz- és 
a felsőoktatás sem vonható egy kalap alá ebben a te- 
kintetben. Hiszen amíg az alap-, illetve a középfokú 
intézményekben általános célú képzés folyik közel 
azonos feltételek mellett és azonos célok elérése ér- 


dekében, erős központi irányítás alatt, addig a felső- 
oktatási intézményeknek komoly önállóságot élvez- 
ve specializált tudást kell átadniuk. 


A termékfüggetlen tudás megszerzése 
A közoktatási intézmények követelményeinek ma 

már gyakorlatilag bármely nyílt forrású operációs 
rendszer képes megfelelni. Az olyan alapfunkciók, 
mint a böngészés, levelezés, irodai, illetve csoport- 
munka-feladatok ellátására számos szoftver léte- 
zik, amelyek jelentékeny részét a felhasználók 

már amúgyis ismerik, lévén azok (Mozilla Firefox, 
LibreOffice stb.] nemcsak hogy a különböző Windows 
rendszerek alatt elérhetők, de esetenként piaci ré- 
szesedésben megis előzik a zárt forrású verseny- 
társaikat. Szakál Péter megítélése szerint ezen a te- 
rületen a változásoknak érdemi akadálya nincs, sőt 

a közoktatás homogenitása adta előnyt is könnyen ki 
lehet használni. Ami hiányzik, az egyrészről az a köz- 
ponti támogatás, amely oktatás, terméktámogatás 
révén segíti az átállási folyamatot, illetve a közpon- 
ti kontroll, amely a folyamat végrehajtását ellenőrzi. 
Másrészről pedig a szemléletváltás, amely a termé- 
kek oktatása helyett a módszerek ismertetését he- 
lyezi előtérbe, jelesül a Microsoft Office — vagy éppen 
LibreOffice — helyett a szövegszerkesztést oktatja, 
olyan tudás birtokába juttatva a tanulókat, amely ter- 
méktől függetlenül értékes. 

A felsőoktatási intézmények helyzete természetesen 
merőben eltérő az elmondottaktól, hiszen a specializált, 
magas színvonalú szaktudás átadása a feladatuk, ahol 
elengedhetetlen azon operációs rendszerek használata, 
amelyeken az oktatott szoftverek futnak. Ugyanakkor 
viszont a nyílt forrású rendszereknek komoly hagyomá- 
nyaik vannak a kutatási területeken, ahogy a felsőok- 
tatásban is, különös tekintettel a természettudományi 


szakokra, de természetesen azokon kívül is. Az alkalma- 


zói szoftverek a felsőoktatásban komoly reklámérté- 
ket képviselnek. Főleg ha kiemelt — akár több millió fo- 
rint értékű — orvosi, kereskedelmi vagy mérnököknek 
készült rendszerekről van szó (AutoCAD, ArchiCAD, 
Photoshop) -, hiszen az egyetemről kilépők jó eséllyel 
lesznek hosszú távú ügyfelei az adott szoftvergyár- 
tónak. Joggal elvárható tehát, hogy a reklámértékért 
cserébe a szoftver gyártója vállalja a használattal ösz- 
szefüggő költségeket, a szakalkalmazás mellett a fut- 
tatáshoz szükséges operációs rendszer költségeit is. 
Erre a megoldásra már jelenlegis található példa, és 
éppen a milliárdos központi finanszírozás teszi értel- 
metlenné, hogy az intézmények maguk tárgyaljanak 

a szakalkalmazások gyártóival. 


Különbséget kell tenni a szabványos 
formátumok és a nyílt forrású rend- 
szerek között, a cél elsődlegesen az 
interoperabilitás megteremtése, 

a szabványos és hosszú távon is 
megőrizhető, olvasható digitális 
adatvagyon kialakítása. 

, Tisztaszoftver Program" 
Maga a Tisztaszoftver Program példázza talán legin- 
kább az állami szoftverbeszerzések körüli problémá- 
kat. Korábban az állam a köz- és a felsőoktatásban 
részt vevőknek - hallgatói és oktatói oldalon egyaránt 
— közpénzből finanszírozta a Microsoft-szoftverek li- 
cenceit. Csaknem egy éve - hat hónappal az után, 
hogy a kormány meghirdette a Digitális Megújulás cse- 
lekvési tervet — a milliárdos nagyságrendű kiadások- 
kal járó program valamelyest karcsúsodott, a kormány 
megszüntette a hallgatói licencek finanszírozását. 
Tavaly év végén a Tisztaszoftver Program honlapja 
egy kurta bejelentésben tájékoztatta az érintetteket, 
hogy az NFM szakmai álláspontja szerint a köz- és fel- 
sőoktatási intézmények igényeit — néhány speciális 
esettől eltekintve — képesek kielégíteni az ingyenesen 
használható nyílt forráskódú szoftverek is, így a prog- 
ram ez év első negyedévével , kivezetésre kerül". Ez 
a bejelentés egészen új helyzetet teremtett mind 


a szabad szoftverek, mind az oktatási intézmények, 
mind az állam szempontjából. A nyílt forrás képviselői 
úgy láthatták, kezdetét veszi Magyarországon az évek 
óta halogatott szoftverpiaci liberalizáció, negterem- 
tődik a valódi piaci verseny lehetősége. Az oktatási in- 
tézmények részéről merültek fel aggályok a gyors ki- 
vezetés kapcsán, hiszen egy tanév közbeni átállás 
nem feltétlenül szerencsés, és az érettségizők időben 
való tájékoztatása a vizsgán használható szoftverek- 
ről sem betartható kötelezettség ilyen feltételek mel- 
lett. A hevenyészett kommunikáció viszont nem fe- 
ledtetheti, hogy a közoktatási intézményeknek már 
korábban is lett volna módjuk az átállásra, vagy an- 
nak előkészítésére. Persze ennek semmiképp sem ka- 
talizátora egy olyan rendszer, amely nem ösztönzi 

a költséghatékony megoldások keresésére a szerve- 
zeteket. Hozzá kell tenni, hogy a hardverekkel együtt 
vásárolt licencek (OEM) használatára továbbra is jogo- 
sultak az intézmények, vagyis akár két lépcsőben is 
megvalósulhat a váltás, ahol első körben az alkalmazói 
szoftverek (levelezés, irodai szoftverek stb.) cseréje 
valósulhat meg, a jelenlegi operációs rendszerek cse- 
réjére pedig a számítógéppark folyamatos megújítása 
során kerülhet sor. Az állam még azzal együtt is pénzt 
takaríthat meg, hogy utóbb a Tisztaszoftver Program 
ez év végéig való meghosszabbítása mellett döntött, 
mivel jobb alkupozícióból folytathat tárgyalásokat pél- 
dául a Microsoft szoftverlicencek beszerzéséről. Kér- 
dés persze, hogy az intézmények ezek után komolyan 
veszik-e kötelezettségeiket, vagy továbbra is abban 
bíznak, hogy a központi költségvetés jövőre ismét 

, megmenti" őket az átállással járó feladatoktól. 


Megfontolt áttérés 
— Nagyrészt a forráshiány okozza az intézményi fel- 
használók nagy részénél az áttérés megfontolását. 
Azonban nem szabad tévhitekbe ringatnunk magun- 
kat —, nagyon nem mindegy, hogy milyen szoftvere- 
ket választunk és milyen szakértelemmel látunk ne- 
ki a feladatnak — nyilatkozta Szentiványi Gábor, az ULX 
Nyílt Forráskódú Tanácsadó és Disztribúciós Kft. ügy- 
vezetője. — Mi kizárólag vállalati szintű megoldások- 
ban gondolkodunk, amelyekhez akár tíz évigis biz- 
tosított egy adott verzió frissítése és karbantartása. 
Nem mindegy természetesen, hogy néhány tíz, több 
száz, esetleg több ezer gépből álló rendszerekről be- 
szélünk. Nagy megtakarítás nagyméretű rendszerek- 
nél jelentkezik igazán, ebből nem lehet kiemelni csak 
a szervert vagy csak a desktopokat. Komplex megol- 
dásokban kell gondolkodni, amelyek a teljes életcik- 
lust lefedik és megkönnyítik a rendszer üzemeltetői- 
nek munkáját. Persze az ilyen rendszerek bevezetése 
és támogatása nemingyenes, azonban meglepően 
költséghatékony és rugalmas végeredménnyel szol- 
gálnak, versenykörnyezetükkel összehasonlítva —, 
tette hozzá Szentiványi Gábor. 

A nyílt forrás, illetve a nyílt szabványok megjelenésé- 
nek haszna — ahogy az oktatási területeken sem — a köz- 


igazgatásban sem elsősorban anyagi természe- 
tű, még ha nyilvánvalóan ebben is megmutatko- 
zik. A racionalizálás, vagyis az igények és a fo- 
Iyamatok felmérése és azt követően az ezeknek 
megfelelő eszközök megtalálása a valódi előny, 
hiszen ez vezethet el az értékalapú versenyhez. 
Konkrét példával élve, a Microsoft Office, illetve 
a LibreOffice kölcsönösen rendelkeznek olyan 
funkcióval, amellyel a versenytárs nem. Ugyan- 
akkor egy olyan környezetben, ahol az intézmé- 
nyek közötti kommunikáció jelentékeny rész- 
ben papíralapú, a számítógépet mint , okos" 
írógépet használják, lényegében csak az alap- 
funkciók számítanak. Nem lehet eléggé hang- 
súlyozni, hogy a szoftverekhez kapcsolódó 
szolgáltatások — mint amilyen az oktatás támo- 
gatása — elengedhetetlenek. Ezek költségeinek 
jelentékeny része az állam számára bevételt je- 
lenthet, amennyiben a feladattal olyan helyi vál- 
lalkozásokat bíz meg, amelyek helyben adóz- 
nak, magyar állampolgárokat foglalkoztatnak, 
megbízásaikat hazai cégeknek adják. A nyílt for- 
rás közvetlen előnyei mellett segíthet felszá- 
molni azon zárt forrású szoftverek használa- 
tát, amelyek évtizedes platformokhoz kötődnek, 
vagy egy-egy funkció megvalósítására (például 
nyomtatás) kifejezetten pazarló módon kötik 
magukat tulajdonosi szoftverekhez. Az erőfor- 


Az üzlet biztonsága — X. Jubileumi IDC IT SECURITY Konferencia 


rások ilyen mérvű pazarlása természetesen 


megengedhetetlen, különösen, hogy a honi köz- 


igazgatás példának okáért messze lemaradt 


a versenyszférában megszokott internetes ügy- 


intézési lehetőségektől. 


Cél: az interoperabilitás 
megteremtése 

A gazdasági kényszer szülte átállás forintok- 
ban megragadható előnye egyelőre nehezen 
konkretizálható. /vacs Gabriella, a Nyílt Doku- 
mentum Formátum Szövetség elnöke szerint 
egy többéves átmeneti időszakban dől majd 
el a küzdelem. Migrációs tapasztalatok hiá- 
nyábanis tudjuk, hogy a támogatás, az okta- 
tás, az adatkonvertálás hosszú távú költsé- 
gei számottevő kiadásokkal járnak, a hibrid 
megoldások pedig könnyen a visszarendező- 
déshez vezethetnek, ezért törekedni kell a le- 
hető leggyorsabb és legteljesebb átállásra, 
mind az operációs rendszerek, mind a progra- 
mok szintjén. A best practices kommunikálá- 
sa, a felhasználók informálása fontos feladat, 
mivel szemléletbeli fordulatra is szükség van, 
főleg az informatikaoktatásban. Különbséget 
kell tenni azonban szabványos formátumok 


és nyílt forrású rendszerek között, a kettő ösz- 


szemosása a kormányrendelet egyik hibája, 


Budapest, Notel Novotel Centrum, 2012. március 22. 


Szakértői és technológiai előadások, interaktív kerekasztal beszélgetések, kiállítás egy rendezvényen. 
IDC IT SECURITY KONFERENCIA - az IT biztonsági döntéshozók fóruma 

holott a cél elsődlegesen az interoperabilitás 
megteremtése, a szabványos és hosszú tá- 

von is megőrizhető, olvasható digitális adat- 

vagyon kialakítása. 

Az állami szféra nyílt szabványos alapokon 
történő átszervezése gyártófüggetlen meg- 
oldásokon keresztül hozzájárulhat a valós pi- 
aci verseny kialakulásához, a szükséges és 
elégséges megoldások megtalálásához, az il- 
legális szoftverhasználat visszaszorításá- 
hoz. Ugyanakkor a program sikere nem első- 
sorban a törvényeken, hanem a végrehajtás 
mikéntjén áll, vagy bukik. A gyakorlat fogja 
bizonyítani, hogy az olyan rugalmas megfo- 
galmazások, mint a nem nyílt forrású irodai 
szoftverek csak műszakilag vagy gazdasági- 
lag indokolt esetben szerezhetők be, mit is je- 
lentenek. A teljes váltás nem szükséges és 
nemis lehetséges, az viszont kérdés, meddig 
és mennyi idő alatt lehet eljutni odáig. A jelen- 
legi és jövőbeni informatikai közművek fej- 
lesztéseinél figyelemmel lesznek-e például 
a platformfüggetlenség kérdésére. Sikerül-e 
kialakítani a megfelelő pályázati, oktatási, 
támogatási és szankciórendszereket, hogy 
a központi akarat hatékonyan válhasson va- 
lósággá. A lehetőség adott, a cél látható és el- 
érhető - tisztán és szabadon." 

AZ OS ÉLHARCOSA 


OPEN SOURCE AZ OKTATÁSBAN 


Nem ördögtő 


I való 


Még mindig nyitott kérdés, hogy mi lesz a tíz évvel ezelőtt Campus 
néven napvilágot látott, majd Tisztaszoftverre keresztelt, az oktatási 
intézmények, tanárok és diákjaik számára — mára már nem csak — 
Microsoft-szoftvereket nagy mennyiségben biztosító program sorsa. 
Az viszont biztos, hogy az open source megoldások alkalmazása az 
iskolákban hosszú távú pozitív hatásokat eredményez. 


kormány elkötelezett a nyílt forráskódú 

szoftverek alkalmazásában - jelentette ki 

Vályi-Nagy Vilmos, a Nemzeti Fejlesztési Mi- 

nisztérium kormányzati informatikáért fe- 
lelős helyettes államtitkára a Computerworld Open Source 
konferenciáján éppen egy évvel ezelőtt, többek között arra 
hivatkozva, hogy a méretgazdaságosságból és a könnyebb 
átjárhatóságból származó előnyök már középtávonis az 
olcsóbb állam megteremtését segítik. 


A jövő tantermei az open source világát 


támogatják majd: nyitottság, átláthatóság, 
együttműködés és sokszínűség vár a tanulókra. 

Tavaly év végén fel is ragyogott a fény az alagút végén: 
az NFM bejelentette, hogy , a köz- és felsőoktatási intézmé- 
nyek igényeit — néhány speciális esettől eltekintve — képe- 
sek kielégíteni az ingyenesen használható nyílt forráskódú 
szoftverek is". Ami azt jelentette, hogy az állam a ,verseny- 
semlegesség szem előtt tartásával, a piaci verseny elősegí- 
tése érdekében meg kívánja szüntetni az egy piaci cég ál- 
tal fejlesztett szoftverek bérlésének támogatását" —, azaz 
nem szándékozik tovább finanszírozni az oktatásban hasz- 
nált Microsoft-licencek megvásárlását, és már bele sem 
kalkulálták a tételt a költségvetésbe. 


BigMac menü 

A Microsoft az NFM Tisztaszoftver Programot érintő beje- 
lentésére reagálva kijelentette, hogy a magyar oktatási 
rendszer számára a legkedvezőbb árú licenckonstrukció- 
juk a tisztaszoftver-megoldás. Kalkulációjuk szerint a 2011- 
ben 3 évre aláírt országos megállapodás alapján egy köz- 
oktatási PC éves licencdíja egy BigMac menü árának felel 
meg. De ez csak egy ok volt a sok közül, amiért a Microsoft 
elsősorban az ún. Tisztaszoftvert ajánlotta a magyar kor- 
mányzat felelős vezetői figyelmébe, amikor a konstrukció 
folytatásáról tárgyalásokat kezdeményeztek a megfelelő 
szereplőkkel. Szerintük összköltségvetési szinten a je- 
lenlegi országos szerződés fenntartása költséghatékony- 
ságát illetően a lehető legmegfelelőbb megoldás; ráadásul 


az oktatási intézmények a Microsoft-szoftverek segítségé- 
vel piacképes tudást adhatnak át diákjaiknak, hallgatóik- 
nak, ami az ország hosszú távú boldogulásának, verseny- 
képességének kulcsa. 

A Microsoft ezzel párhuzamosan megkezdte azon lehe- 
tőségek kidolgozását, amelyek kedvező árú beszerzési al- 
ternatívát kínálnak azoknak az iskoláknak, amelyek nem 
kívánják a Tisztaszoftver-megállapodás alá tartozó Micro- 
soft-termékeket illegálisan használni. Ám az egyénileg vá- 
sárolt programok ára mindig magasabb, mint a nagy meny- 
nyiségben beszerzett licenceké, és nem biztos, hogy 
a fűtésdíjakkal küszködő és részben zárolt költségvetéssel 
rendelkező iskolák meg tudják majd fizetni. 


Mégis folytatódik? 

Elképzelhető, hogy elhamarkodottnak bizonyult a Nemze- 
ti Fejlesztési Minisztérium év végi egyoldalú kommunikáci- 
ója a Tisztaszoftver Program megszűnéséről. A szerződés 
értelmében a közoktatási intézmények licencellátására vo- 
natkozó megállapodással kapcsolatos egyeztetésekre a fe- 
leknek legalább 3 hónap áll rendelkezésükre. Az esetleges 
hosszabbításáról folyó tárgyalások a Nemzeti Fejlesztési 
Minisztérium és a Microsoft között jelenleg is folyamatban 
vannak. Jó hír, hogy ezek lezárásáig, illetve további hivata- 
los értesítésig (ami előreláthatóan hamarosan megtörté- 
nik) a programban használt szoftverek licencei az intézmé- 
nyek számára felhasználhatók, telepíthetők. 

Egyes sajtóértesülések szerint az elvi megállapodás 
már létre is jött a minisztérium és a redmondiak hazai le- 
ánya között, de konkrét szerződés még nem született. 
Megkeresésünkre a Tisztaszoftver Program munkatársai 
nem cáfolták az információkat, de biztosat még ők sem 
tudtak mondani. 

Amennyiben igaz a hír, az azt jelenti, hogy legalább még 
egy évig biztosan maradhatnak a Windowsok a köz- és fel- 
sőoktatási intézmények számítógépein. Persze, ehhez az 
kell, hogy a Microsoft a kormány által elfogadható és finan- 
szírozható konstrukcióval álljon elő. A döntésben az NFM 
részéről minden bizonnyal azis szerepet játszott, hogy 
a fokozatosság elvét teljes mértékben nélkülöző lépés jogi 
problémákat vetett fel. Az iskoláknak ugyanis az érettségi 
vizsgákat azokkal a feltételekkel kell biztosítani (hardver és 
szoftver), amelyeken a tantárgyat tanították. 


Érdemes megemlíteni, hogy a hagyományos és 
az OS szoftverek használatának költségei jelen- 
leg nagyjából egy szinten vannak — ugyanis nem- 
csak a licencre, hanem az üzemeltetési szakem- 
berekre és a terméktámogatásra is költeni kell. Ez 
utóbbiak az OS esetén drágábbak, mert csak ke- 
vesen rendelkeznek a szükséges magas szintű 
szakértelemmel. Pontosan az oktatás tudná kiter- 
melni nagyobb létszámban őket, de nem azonnal. 


Az OSS használata legális marad 

A változás kezelését, illetve az átállás támoga- 
tását több oldalról is ígérték, ám ez kevés volt 
ahhoz, hogy ne törjön ki némi pánik az intéz- 
ményekben. Itt érdemes megjegyezni, hogy 

a Tisztaszoftver-megállapodás alá nemcsak Mic- 
rosoft-licencek tartoztak, hanem a program ré- 
szeként nyílt forráskódú szoftvereket is igénybe 
vehettek az iskolák, utóbbiakhoz államilag finan- 
szírozott terméktámogatás járt. A 2009 tavaszán 
startolt HUEDU program, amely a magyar állam 
és a Novell között megkötött licencmegállapodás 
alapján jött létre, általános és középiskolai, illetve 
felsőoktatási képzést adó intézmények számára 
biztosítja a Novell szoftver termékportfólió szinte 
minden elemét, míg az ősszel beindult OpenEDU 
keretében a programhoz csatlakozott oktatási in- 
tézmények a SuliX szoftvercsaládot, valamint 

a Red Hat megoldásait vehetik igénybe. Szándé- 
kosan nem írtunk múlt időt, mivel ha a Tisztaszoft- 
ver Program törlésével a HUEDU és az OpenEDU li- 
cencszerződéseket sem újítja meg az állam, az 
ezekhez csatlakozott oktatási intézmények nem 
válnak illegális felhasználóvá. Bár a HUEDU prog- 
ram honlapja szerint folyamatos tárgyalások foly- 
nak a hosszabbításról, az érvényes szerződés 
2012. január 31-én lejárt, tehát a programba is ed- 
dig lehetett regisztrálni. A tárgyalások helyzetével 
kapcsolatos információhoz nem jutottunk hozzá 
a Novellnél, de miután örökös licenceket osztottak 
ki a program keretében, termékeiket szabadon to- 
vább használhatják az iskolák, , csupán" a támo- 
gatás marad el. 

Az OpenEDU honlapján több helyen is olvasható, 
hogy a program zavartalanul folytatódik mind a je- 
len, mind a következő tanévben. , Folyamatosan 
várjuk azokat az iskolákat, amelyek nyílt forráskó- 
dú megoldásokkal szeretnék felváltani az eddigi, 
esetenként tulajdonosi szoftverekkel megvalósí- 
tott számítástechnikai rendszerüket" — írta az ULX. 


Szabad az út 

Mindenesetre a szakértők szerint a nyílt forrás- 
kódú szoftverek maximálisan képesek kiszol- 
gálni az oktatási intézmények igényeit. Érdekes 
módon ebben a kérdésben az egyébkért eléggé 
konzervatív tanári kar is meglehetős nyitottság- 
ról tett tanúbizonyságot amellett, hogy már jó ide- 


je megfigyelhető volt a nyílt forráskódú szoftverek 
használata az oktatásban. De aki szívesen váltana 
is, megvárja a fejleményeket, a kivárás jelenleg az 
egyetlen stratégia számos intézmény számára. 

ATisztaszoftver teljes megszüntetése esetén 
tehát már nem saját döntés, hanem a kényszer 
szülné az open source felé való nagyobb nyitást. 
Komoly probléma azonban, hogy a hagyományo- 
san felhasználóbarát Microsoft-termékekkel ellen- 
tétben, a nyílt forráskódú szoftverek — és itt első- 
sorban a Windows alternatívát jelentő Linuxról és 
variánsairól van szó — némileg komolyabb infor- 
matikai tudást igényelnek. 

A helyzet önmagában nem lenne tragikus, 
hiszen több külföldi példa is bizonyítja, hogy 
az ingyenes szoftverekre való átállás igenis 
működőképes dolog, de amíg a külföldi okta- 
tási intézmények szépen lassan, akár hosszú 
évek tesztidőszaka után váltak opensource- 
felhasználóvá, a magyar közoktatás gyakor- 
latilag egyik napról a másikra kénytelen le- 
bonyolítani a ,rendszerváltást". Márpedig ez 
szakértők nélkül nem megy. 

Ha így alakulnak a dolgok, akkor nincs sok ide- 
jük az iskoláknak, hogy összeválogassák a meg- 
felelő szoftvereket, sem a tanárokat segítő prog- 
ramokat, sem pedig a mindennapos feladatokat 
ellátó megoldásokat. Megoldást jelenthet termé- 
szetesen, ha minden iskola megvásárolja a Micro- 
soft termékeit, de az jelentős terhet ró az amúgy 
is alacsony költségvetésükre. Kérdés, hogy 
a rendszergazdák hány százaléka rendelkezik 
megfelelő ismeretekkel, hogy lebonyolítsák az át- 
állást, majd menedzseljék az új rendszert. 

Segítséget jelenthet a Szabad út projekt, amit az 
FSHhu Alapítvány hozott létre azzal a céllal, hogy 
biztosítsa az általános iskolákban és középisko- 
lákban dolgozó tanárok és rendszergazdák számá- 
ra mindazon információkat, amelyek a sikeres mig- 
rációhoz és a szabad szoftverek használatához, 
oktatásához és az informatikaérettségire felké- 
szüléshez szükségesek. A Szabad út új közösségi 
oldal a szabadut.fsf.hu címen érhető el. Az alapít- 
vány az oldal üzemeltetésén túl támogatja a sza- 
bad szoftverekre való átálláshoz szükséges útmu- 
tatók és az oktatásban használható elektronikus 
és hagyományos tananyagok, tanulási segédle- 
tek elkészítését is. A szabadut.fsf.hu oldal az infor- 
mációk összegyűjtésén túl nagy hangsúlyt fektet 
a közösségi funkciókra is, hogy a közoktatásban 
dolgozók és a témával foglalkozók segítséget kér- 
hessenek, illetve adhassanak, valamint megoszt- 
hassák egymással tapasztalataikat. 


A jövő az open source-ban van 
Miközben a technológia folyamatosan fejlődik, el- 
mondható, hogy az oktatás (különösen a közok- 
tatás) egyike a legkevésbé adaptív szektornak. 

50 éve egy osztályteremben ott voltak a pa- 
dok, egy tábla és az előtte álló tanár, aki leadja 
az anyagot. Ma egy osztályteremben ott vannak 
a padok, esetenként interaktív tábla és egy tanár, 
aki leadja az anyagot... 

Láthatóan nem történt jelentős változás, pedig 
a technológia fejlődése nem állt le. Ahhoz, hogy ko- 
moly változások álljanak be, át kell törni azt a bü- 
rokratikus rendszert, amely jelenleg az oktatásban 
tapasztalható. Egyes iskolákban már elkezdték 
használni a digitális világot, és az open source 
mentalitás közelebb hozhatja a jövőt. 


Papírmentes tanterem 

Többé nem kell a diákoknak egy tengerészgyalo- 
gos hátizsákjának megfelelő súlyú táska alatt gör- 
nyedniük. Ez pedig nem csak a környezetre jelent 
pozitív változást. A nebulók notebookokkal lesz- 
nek felszerelkezve, toll és ceruza helyett billentyü- 
zetet és egeret használnak, esetleg egy tabletet 
és csak a mutatóujjukat. A tanárok és a diákok kü- 
lönböző Wikiket alkalmaznak az oktatás során, 

a házi feladatok elkészítéséhez nagy mennyiségű 
példához juthatnak hozzá — és mindezt ingyen. 


Személyre szabott oktatás 

Nincs két olyan ember, aki hasonlóképpen tanul- 
na. A technológiai fejlődés segítségével mindenki 
a számára legmegfelelőbb tempóban és módszer- 
rel lesz képes elsajátítani az ismereteket. A diá- 
kok könnyebben fedezhetik fel azokat a dolgokat, 
amelyek igazán érdeklik őket, és a digitális világ- 
ban egyszerűbben találhatnak olyan társakat, 
akik osztoznak szenvedélyükben. Ezekkel együtt- 
működve a tanulás sokkal egyszerűbbé és élve- 
zetesebbé válik majd. A közösségi hálózatoknak 
itt is hatalmas szerepük lesz. 

Nagy hiba, hogy a hazai oktatás túlzottan alkal- 
mazásfüggő: nem szöveget szerkeszteni tanul- 
nak a diákok, hanem Wordöt. Inkább azt kéne ok- 
tatni, milyen egy jól szerkesztett dokumentum, 
mi egy körlevél létrehozásának az elvi folyamata, 
és nem azt, hogy a 3. menü 5. sorába klikkelve mi 
történik. Ennek alapján a diákok nem tudnak majd 
a jövőben új eszközöket elsajátítani. A legjobb 
megoldás az, ha az alapok elsajátítása után több 
szoftver révén termékfüggetlen tudást kapnak. 


Fejlődő kommunikáció 

A diákok, tanárok és a szülők sokkal közelebb 
kerülnek egymáshoz a technika segítségével. 
Például nem lesz szükség papír ellenőrzőre, 
egy egyszerű Google dokumentum, amit a tanár 
megoszt a diákkal és szüleivel, helyettesítheti 

a kis füzetkét. Ráadásul a szülő valószínűleg 
jobban átlátja, hogyan halad gyermeke fejlődé- 
se, hiszen az eredmények és az oktató is Csu- 
pán egy klikkelésre vannak. 

Elmúlik az osztálytermek kora 
A mobileszközök elterjedésével a tanárok és a diákok gyakorlatilag bármikor 
együtt tudnak tanulni, és nincs szükség arra, hogy egy légtérben tartózkodja- 
nak. A termek sokkal inkább a közös munkavégzés irányába terelik majd a di- 
ákokat, ami fejleszti az interaktivitást akényelem pedig remélhetőleg serkenti 
a kreativitást. A közösségi megosztás, mint amilyenek a Wikik, a Google doku- 
mentumok, blogok, a Facebook, a YouTube vagy a Twitter, sokkal nagyobb sze- 
repet kapnak. A jövő tantermei pedig az open source világát támogatják majd: 
nyitottság, átláthatóság, együttműködés és sokszínűség vár a tanulókra. 
Már maga a Szabad út projekt is az open source legszebb hagyománya- 
it követi: nem egy kis csapat szakértő tudására, hanem az online közösség 
együttműködésére alapoz. Szeretettel várják a segítséget mindenkitől, aki 
megfelelő tudással rendelkezik egy-egy nyílt forráskódú szoftverről. Webol- 
dalukon regisztrációt követően csatlakozhatunk a két meglévő (oktatási/inf- 
rastruktúra ) csapathoz, itt lehet megtudni, mi mindenben van szükség segít- 
ségre, és hozzászólásokkal lehet segíteni a már futó projekteket. 


Egyéb opensource-előnyök 
A mai gyermekek számára, akik a számítástechnikát elsősorban a videojá- 
tékok és a közösségi hálózatok használatával ismerik meg, az opensource- 
felfogás nemis olyan ördögtől való gondolat. A nyílt forráskódú szoftverek 
fejlődésében nagy szerepet játszik az online , csapatmunka", az ilyesfajta 
hozzáállás pedig a mai megosztós, twittelős, linkelős világban sokkal köny- 
nyebben elsajátítható. Az open source pedig megadja a diákok számár a fel- 
fedezés szabadságát. Ugyanúgy, ahogy a különböző játékokban, a szoft- 
verfelhasználás esetében is elmondható, hogy a felhasználó bizonyos 
keretek közé van szorítva. A gyerekek felfedező elméje könnyebben rááll 
a nyílt forráskód velejére, hiszen biztosan szívesen néznének kedvenc já- 
tékuk motorházteteje alá, és változtatnának azon. 

Az átállás bizonyára segítséget nyújt abban, hogy a gyerekek elsajátítsák 
a nyitottabb gondolkodást és a több ember tudására és tapasztalatára alapo- 
zó csapatmunkát. És később a nagybetűs életbe kikerülve, valószínűleg kar- 
rier szempontjából is előnyös lesz az, ha a fiatalok nem csak a tankönyvek 
száraz anyagát ismerik, de az open source-nak hála, jobb problémamegoldó 
képességekkel és rugalmasabb elmével építik karrierjüket. 


Mit használhatnak? 

Operációs rendszer tekintetében egyértelműen valamely felhasználó- 
barát Linux-disztribúciót fogják használni az iskolákban, Ubuntut vagy 
openSUSE-t és ezek szervermegoldásait. Ami az irodai szoftvereket illeti, 
a LibreOffice szintén nyerő választás lesz. 


Indul a SWICON Zrt. projektje 
uniós támogatással 


A z Új Széchenyi Terv Közép-magyarországi Operatív Program ke- 
retein belül a SWICON Zrt. SWICON multimédia megoldásainak to- 
vábbfejlesztése internetalapú, komplex end to end multimédiatartalom- 


elosztó és integrált tartalommenedzselő megoldássá című projektje 
vissza nem térítendő támogatásban részesül. A projekt célja olyan in- 
novatív, komplex CDN-megoldás kifejlesztése, amely a jelenlegi rend- 
szerek teljesítménye, a felhasználók és tartalomszolgáltatók (televí- 
zió, rádiócsatornák, műsorszórók, online videokölcsönzőt működtetők 
és egyéb szervezetek) számára is költséghatékony módon, innovatív 
megoldásokkal szolgálja ki az igényeket. HI 

Ahhoz, hogy komoly változások 
álljanak be, át kell törni azt 


a bürokratikus rendszert, amely 
jelenleg az oktatásban tapasztalható. 
Egyes iskolákban már használják a digitális 
világot, és az open source mentalitás közelebb 
hozhatja a jövőt. 


A digitális világ nagy részéhez hasonlóan a Google az iskolai open 
source esetében is megkerülhetetlen. Egyrészt az információ megszer- 
zésének leginkább használt eszköze a világon, de a keresőn kívül nyúj- 
tott szolgáltatásai is felhasználhatók az oktatásban. Alkalmazásai se- 
gítségével könyvekhez, térképekhez, hírekhez, dokumentumokhoz és 
sok egyébhez juthat a felhasználó egyszerű módon és ingyenesen. De 
a cég emellett fenntart egy angol nyelvű oldalt is kimondottan az okta- 
tók számára, ahol megtanulhatják, miképpen használják fel az alkalma- 
zásokat az oktatásban. Ráadásul az utóbbi két évben hihetetlen lendü- 
letbe jött a Google saját operációs rendszere, az Android, amely — noha 
elsősorban mobileszközökre lett kifejlesztve — az okostelefonok és 
tabletek megállíthatatlan elterjedésének köszönhetően egyszer csak 
eléri majd a hazai oktatástis. 

Az open source teret nyer az online kurzusoknál és tanfolyamoknális, 
amelyek még rugalmasabb lehetőséget biztosítanak a tanulásra, mint a leve- 
lező vagy esti iskolák. De természetesen nem minden területen oldható meg 
az ismeretek elsajátítása open source módszerekkel. 

Nemzetközi tapasztalat az iskolapadból 

Akülföldön végzett tanulmányoknak fontos eleme a más kultúrával, más gon- 
dolkodásmóddal való megismerkedés, mely által a diákok érettebbé válnak, 
ráadásul olyan tulajdonságokat és ismereteket szereznek meg, amelyeket 

a későbbiek során a munkaadókis jelentősen értékelnek. Ám nem feltétlenül 
szükséges diákcsereprogramban részt venniük ahhoz, hogy ilyen jellegű elő- 
nyökre szert tegyenek a tanulók. Amennyiben egy nemzetközi csapatból álló 
FOSS-projekthez csatlakoznak, ugyanúgy megismerkedhetnek más kultúrák- 
kal, elsajátíthatnak más gondolkodásmódot, megtanulhatják az együttmű- 
ködést, mindezek által pedig nagymértékben fejlődhet kommunikációs ké- 
pességük. További előny, hogy sem anyagi akadálya, sem korhoz kötöttsége 
nincs. Mi több, ezek a projektek , élőbbek", mint a száraz tankönyvi anyagok. 

Külföldön általános, hogy azok az oktatási intézmények, amelyekben a di- 
ákok rendszeresen használnak open source szoftvereket, igyekeznek , viszo- 
nozni" az 0SS-ből származó előnyeiket. Emellett azonban a tanulóknak ma- 
guknakis érdemes lenne megérteniük, hogy az open source projektekben 
való részvétel milyen fontos lehet — nemcsak a projekt számára, hanem sa- 
ját jövőjük szempontjából is. 

Hogy miért? Az ilyen projektek során a diákok sokkal jobban elkötelezik 
magukat a cél érdekében, nemcsak azért, mert egy egész közösség érté- 
keli hozzájárulásukat a munkához, hanem azért is, mert fáradozásaik gyü- 
mölcse az egész világ számára elérhetővé válik. Emellett gyakorlati hasz- 
na is van: úgy hagyják el a tantermet, hogy nevük már profi projektekhez 
fűződik. Egyrészről a diákok már jó korán megszerzik az ilyen jellegű mun- 
ka minden tapasztalatát, másrészről a projektben részt vevők segítségé- 
vel könnyebben és egyszerűbben érik el azokat az eszközöket, amelyek 
segíthetik fejlődésüket. Nem elhanyagolható az a tényező sem, hogy az 
open source projekteknek is jót tesz a diákok bekapcsolódása, mivel mind 
az extra figyelem, mind a friss ötletek jól jönnek számukra. Mi több, az ok- 
tatók is nyernek az ügyön, mivel az órájuk relevánsabbá válik, az egész vi- 
lágra kiterjedő közösség támogatása pedig nemcsak a diákok számára el- 
érhető, de az oktatásban is segítséget tud nyújtani." 


Linux, amit egy 

zentyal 


Windows-szakember 
is imádni fog 


Ha Linuxról van szó, ritkán hallok semleges véleményt. Vannak a Linux-hívők, akik 


magasztalják -— és hajlamosak a rossz tulajdonságairól elfelejtkezni —, és vannak a Linux- 
utálók, akik csak az utóbbit emelik ki. 


, hívők" érveit nem részletezném, most meg- 

elégszem pár fontosabb érvük kiragadásával: 

megbízhatóság, függetlenség a szoftvergyár- 

tóktól, nulla licencköltség, nagyfokú rugal- 
masság és skálázhatóság. Az ellentábor véleménye persze 
nem ez. Két dolgot emelnek ki minden alkalommal, ha Linux 
kiszolgálóról van szó. Az egyik következik a másikból. Sze- 
rintük a Linux kiszolgáló bonyolult, nehezen kezelhető, így 
a bekerülési költsége (az a bizonyos TCO, tehát az egysze- 
ri és üzemeltetési költségek együttvéve) sokkal magasabb, 
mint az alternatív, kereskedelmi rendszereké, amelyek ke- 
zelése egyszerűbb. 

Nem a fenti véleményekkel szeretnék most vitába száll- 
ni. Igazából többé-kevésbé egyetértek velük. Sokkal inkább 
egy olyan Linuxot szeretnék bemutatni, amelynek meg- 
vannak az ismert pozitív tulajdonságai és frappáns választ 
ad a vele szemben felhozott kifogásokra. Egy Linux szer- 
ver, amit pofonegyszerű telepíteni, beállítani és üzemeltet- 
ni. Annyira, hogy ha egy alapvető hálózati rendszergazdai 
ismeretekkel rendelkező (például Windows ) szakembernek 
adjuk a kezébe, további tanulás és utánajárás nélkül azon- 
nalteljes és kiválóan működő rendszert tud vele építeni. 


Hol kezdődött? 
Amikor először találkoztam a Zentyal rendszerrel (leányko- 
ri nevén eBox Platform ) , megijesztett. Megijesztett, mert 
énis sokáig abból éltem, hogy értek a Linuxhoz, míg mások 
nem. És a Linux TCO még így is jobb volt (na tessék, mégis 
vitatkozom...], hát sokan megfizették a szakértelmet, cse- 
rébe jobb, összességében olcsóbb rendszert kaptak. A dol- 
gok azonban megváltoztak, de erről majd később. 

Szóval megijedtem, mert azt láttam ebben a rendszer- 
ben, hogy , elveszi a munkán". Kicsit ipari forradalom ér- 


zetem lehetne, ha bármi valós fogalmam lenne róla, hogy 
mit éreztek a munkások az ipari forradalom idején a gépek- 
kel szemben. Aztán elgondolkoztam a dolgon, és arra kel- 
lett rájönnöm, hogy hülyeség a gépeket okolni. Inkább örül- 
ni kell az új lehetőségeknek (valószínűleg a munkások 
sem örültek a megnövekedett szabadidőnek..., így a Linux- 
rendszergazdától sem várható el, ha ez egyben a jövedelem 
arányos csökkenésétis jelenti). De ha őszintén belegon- 
dolok abba, mit is vesz ez el tőlem, nem érzek nagy hiányt. 
A hagyományos" Linux rendszerépítésben nem nagy ki- 
hívás ugyan azt az öt sort bemásolni az smb.conf-ba és 

a slapd.conf-ba. Ráadásul az esetek 99 százalékában két 
szó kivételével pont ugyanazt. A hosztnév és az egyik 
,dc—" kivételével pont ugyanazt. Ha kicsit lustábbak va- 
gyunk, akkor még ez sem különbözik. 


Miért tetszik nekem? 

Szóval a géprombolás elvetve, már csak azért is, mert 
szoftvert nehezebb eredményesen rombolni, mint fizikai 
gépeket. Nem maradt más, mint megbarátkozni az újjal, 
és megnézni, mi benne a jó. Az első, ami egy linuxosnak 
szimpatikus, hogy a Zentyal nyílt forrású. A második (ez 
már nem minden linuxosnak lesz szimpatikus), hogy 
Ubuntu LIS-re épül. Azonban lássuk be, napjainkban új 
disztribúciót fejleszteni nagy merészség, de legalábbis 
komoly kihívás. Ezt a Zentyal fejlesztői is belátták és vá- 
lasztottak. Sok lehetőségük nem volt. Ha nem kereskedel- 
mi alapot keresünk, akkor a CentOS, Debian, Ubuntu hár- 
masból lehet választani. Nem ismerve a döntés hátterét, 
ebből a háromból az Ubuntu cseppet sem rossz válasz- 
tás. A CentOS-t én a RHEL alapjai miatt vetném el (nincs 
önálló fejlesztés, a RHEL pedig egy önállóan is vállala- 

ti szegmenst célzó rendszer), a Debiant a bizonytalan ki- 


Az első, ami 
egy linuxosnak 
szimpatikus, 
hogy a Zentyal 
nyílt forrású. 

A második (ez 
már nem minden 
linuxosnak lesz 
szimpatikus), hogy 
Ubuntu LTS-re 
épül. 

A Zentyal rendszer (leánykori nevén eBox Platform) 


adási ciklusok és a rövid távú támogatottság (új 
kiadás -- 1 év az előző verzióra, de ki tudja ez mi- 
kor lesz? ) miatt vetném el. Marad az Ubuntu, 
amely technológiailag sokat épít a Debianra, de 
garantált kiadási ciklusaival és a hosszú távú 
támogatással az egyes kiadások esetén (LIS- 
szerververzióknál 5 év) megfelelő alapnak tűnik 
egy vállalatiszerver-megoldáshoz. 

A harmadik, és számomra legalább ennyire, 
ha nem méginkább fontos részlet az, hogy 
az egész megoldás szépen illeszkedik az 
Ubuntuba. Minden komponense önálló csomag 
(.deb) és minden egy önálló tárolóból (PPA) te- 
lepíthető. Nincs gányolás (make install vagy tar. 
gz kicsomagolás — sajnos sok ilyen megoldást 
láttam már), nincs egyedi csomagletöltöge- 
tés. Minden telepíthető apt-get segítségévelis, 
ha épp úgy esik jól. Az én lelkivilágomnak min- 
denesetre jólesik, hogy ez a rész rendben van. 
Ugyanis ez az alapja annak, hogy egy rendszer 
stabilan üzemeltethető legyen. 

Ha végül megnézem, hogyan fordíthatom 
a hasznomra azt, ami elsőre rémisztően hatott 
(az egész rendszer faék egyszerűségét), ar- 
ra jutok, hogy végre valaki automatizálta és le- 
egyszerűsítette azt a rutinmunkát, amelyet mi, 
Linux-szakemberek már — valljuk be — unatkoz- 
va, rutinból csinálunk. 


Miért jó a Linuxnak? 

Itt visszakanyarodnék az , ellentábor" fő érve- 
ihez: ,A Linux bonyolult, a Linux-szakemberek 
drágák, és ezért a Linux-megoldás TCO-ja való- 
jában sokkal magasabb, mint a kereskedelmi 
megoldásoké." A Zentyal esetén valami egész 
mással találjuk szembe magunkat. Egyszerű, 
átgondolt és integrált rendszert kapunk. A tel- 
jes beüzemelés és később az üzemeltetése 
egyszerűbb, mint egy Windows Small Business 

Server esetében. Megtartva a szabad szoftverek 
,árelőnyét", megszerzi az egyszerű bevezetés 
és üzemeltetés adta előnyt is. 


Miért jó a vevőnek? 

ALinuxot kedvelőket sosem kellett meggyőzni 

a rendszer előnyeiről. A piacon azonban a vevők 
igen jelentős többsége nem Linux-kedvelő. Igazá- 
ból még csak IT-kedvelőnek sem mondanám őket, 
hiszen csak a bajuk van vele. Bonyolult, drága és 
nem értik a működését. Azt többnyire értik, hogy 
ez hogyan segít nekik (írógép helyett szövegszer- 
kesztő, Magyar Posta helyett e-mail stb. ), de elég 
sok bosszúságot is okoz. Kicsit elkanyarodva, 
pont ezt ismerte fel Steve Jobs, és erre adott olyan 
választ, amellyel az Apple ma ott tart ahol, 

Visszatérve saját témánkhoz, a vevőt egyet- 
len dolog érdekli: a saját haszna. Ez így puritánul 
hangzik, de ettől még igaz. Egy cég azért vásárol 
meg bármit, mert azt várja attól, hogy az a profit- 
ját növelni fogja. Teheti költségeinek lefaragását 
(például olcsóbb rendszer vásárlásával) vagy be- 
vételeinek növelését. Így vagy úgy, az egyetlen 
dolog, ami számít, az a profit. Ha a Windows rend- 
szer olcsóbb, és működik (hisz már csak mi em- 
lékszünk a 90-es évekre, amikor nem működött), 
akkor azt fogja választani. Tehát vagy olyat adunk, 
ami olcsóbb, vagy olyat, ami sokkal többet nyújt 
ugyanazon az áron. A Zentyalban az a szép, hogy 
egyszerre képes mindkettőre. 

A Zentyal azért ideális egy vállalatnak, mert 
alacsony bekerülési költsége mellett (ingyenes 
szoftver, olcsó telepítés, alacsony fenntartási költ- 
ségek hosszú távon ) magas szolgáltatásmennyi- 
séget és minőséget kínál. 


Mit tud a Zentyal? 
Erre a kérdésre nehezebb válaszolni, mint gon- 
dolnánk. Attól függ ugyanis, hogy ki kérdezi. 


Ha a vevő kérdezi, akkor lehetőséget ad a költ- 
ségcsökkentésre és a hatékonyság növelésé- 
re egy időben. (Erről az előbb írtam.) Ha egy 
IT-szolgáltatás értékesítésével foglalkozó kér- 
dezi, akkor új lehetőséget ad több olyan új ügy- 
fél elérésére, akik eddig az alternatívák ára 
vagy tudása miatt nem vásároltak tőle. Vagy 
más megközelítésben, ha a meglévő ügyfelei- 
nek ezentúl MS SBS helyett Zentyalt kínál, ak- 
kor többet tud adni olcsóbban úgy, hogy saját 
árrését közben növeli. Mutass egy vállalko- 
zást, amely nem erről álmodik! 

Ha informatikus kérdezi, akkor újabb két vá- 
laszt lehet adni. Linux-szakembernek azt mon- 
dom, hogy lehetőséget a Linux eljuttatására oda, 
ahová eddig a bonyolultsága miatt nem sikerült el- 
juttatni. Lehetőséget arra, hogy kevesebb mun- 
kával több rendszert tudjon üzemeltetni. Szakmai 
tudása (a Linux belső rejtelmeinek megértése, is- 
merete) nem válik ezzel feleslegessé. Mindössze 
nem lesz rá nap mint nap szüksége. 

Azoknak a szakembereknek, akik eddig nem 
dolgoztak Linuxszal, új lehetőséget kínál. Számuk- 
ra is megnyitja a nyílt rendszerek világát egysze- 
rüűségével anélkül, hogy hatalmas befektetésre 
lenne szükségük egy új rendszer — egy másik vi- 
lágnézet — megtanulására, megértésére. 

A továbbiakban az utóbbi két tábornak muta- 
tom be a Zentyalt. Először a funkciókat, a beállítás 
egyszerűségét, a végén a technikai részleteket 
a Linux-, szakiknak". 


A Zentyal telepítése 

A telepítés legegyszerűbb módja, ha leöltjük 

a telepítő CD-t a zentyal.org/downloads címről. 
Itt találunk 32 és 64 bites változatot is. A ma- 
gam részéről a mai modern PC-ken a 64 bitest 
javaslom. Ha a kedves olvasó szereti a kihívá- 
sokat, választhatja a telepítés alternatív módját 
is: az Ubuntu legfrissebb LIS kiadásából a szer- 
ver változatot kell telepítenie. A telepítés után 
hozzá kell adni a Zentyal PPA-t, és telepíteni kell 
a Zentyal alapcsomagot. Ha virtuális környezet- 
ben telepítette a Zentyal kiszolgálót, azt köve- 
tően az első teendője a virtualizációs környezet 
kiegészítőinek telepítése legyen! 


VirtualBoxban: 
sudo apt-get install virtualbox-ose-guest-utils 


linux-headers-server 


VMware-ben: 


sudo apt-get install open-vm-toolbox 
sudo apt-get install -y python-software- 


properties 
sudo add-apt-repository ppa:zentyal/2.2 
sudo apt-get update 
sudo apt-get install zentyal 


Az eredmény mindkét esetben többé-kevésbé 
ugyanaz lesz. A Zentyal telepítőben van pár változ- 
tatás az eredeti Ubuntu LIS telepítőhöz képest, így 
lesznek eltérések. Ezek egyike sem olyan, hogy 
egy Linux-szakembert zavarna, de ha ön nem az, 
inkább maradjon a Zentyal saját telepítőjénél. 

A gyári telepítő a Zentyal alapcsomagon kívül 
feltesz egy egyszerű grafikus felületet és a Firefox 
böngészőt. Az újraindítás után automatikusan be- 
jelentkezik és elindítja aböngészőt, amely azon- 
nal a Zentyal bejelentkező felületét nyitja. A to- 
vábbi újraindítások során már az automatikus 
bejelentkezés elmarad; de kell majd a telepítéskor 
megadott felhasználónév és jelszó is. Ha egyedül 
telepítette Ubuntu LIS-ből indulva, a grafikus felü- 
let nem lesz ott automatikusan. Mindkét esetben 
igaz lesz viszont, hogy az ön szervere IP-címén 
(vagy ha van DNS, akkor a nevén) https-szel el- 
éri a kezelőfelületét, így a konzolra már nem lesz 
szüksége. A továbbiakban nem lesz eltérés a két 
telepítési módszer között. 

Készítettem egy részletes videó tananyagot 
a Zentyal telepítéséről, amelyet (ingyenesen) 
megnézhet a zentyal.hu oldalon. A videóban lé- 
pésról lépésre megmutatom, hogyan érdemes 
a rendszert telepíteni. 


Integrált rendszer 
A Zentyalba bekerült minden olyan szolgáltatás, 
amely egy vállalati szervertől elvárható. Nyilván- 
valóan ez a Linux adta lehetőségek egy töredékét 
jelenti csak. Ez természetes velejárója az egysze- 
rűsítésnek. Nem korlát igazából, hiszen minden 
funkciót, amit egy , mezei" Ubuntu LTS szerveren 
meg tudunk valósítani, itt is elérünk ugyanúgy: 
parancssorból, kézzel (apt-get) telepítve. 

Ami viszont bekerült, azt teljesen integrálták 
a rendszerbe. Felejtsük el a kézi hegesztést és 
a bonyolult beállításokat szolgáltatásonként. Az 
alappéldánknál maradva, a Zenytalban a felhasz- 
nálók kezelését LDAP címtárban oldották meg. 


Zentyal - Mozilla Firefox 


File Edit Miew History Bookmarks Tools Help 


Ez azt jelenti, hogy az OpenLDAP integrálva van 

a rendszerbe: ennek beállításaival minimálisan 

— akkoris csak haladó módban (ott beállíthatjuk 
a DN-t) — találkozunk. Egyszerűen megy. Az eh- 
hez kapcsolódó funkciók (samba, dovecot, zarafa 
stb.) a telepítés után automatikusan megkapják 


az ehhez szükséges beállításokat. Ezzel nincs dol- 


gunk és nem is találkozunk ilyennel a felületen. 
Egyszóval, nem kell minden egyes komponenst 
kézzel állítgatni, hogy működjön telepítés után. 
Feltesszük és megy. 

A felhasználókezelés területén három mód- 
ban tudjuk használni a rendszert: az egyszerű és 
a mestermód ugyanazt jelenti: önálló kiszolgáló 
saját LDAP-szerverrel és felhasználókkal, amihez 
később további Zentyal kiszolgálókat kapcsolha- 
tunk szolga (slave ) módban. A szolga mód kivá- 
lasztásával meg kell adnunk a mester kiszolgáló 
elérhetőségeit (ezt amesteren az LDAP menüben 
megnézhetjük). Ezután a szinkronizáció elindul. 
A mesteren pedig nyomon követhetjük a szolga 
rendszerek állapotát. 

A harmadik variáció érdekes, de mindenkép- 
pen hasznos megoldás. A Zentyal képes Micro- 
soft Active Directory rendszerhez kapcsolódni 
és onnan venni a felhasználói adatokat anélkül, 
hogy ehhez Kerberost kellene telepíteni és 
beállítani. Ehhez nem kell mást tennünk, 
mint a Zentyal AD komponenst feltelepíteni 
az AD mester kiszolgálóra, felvenni ott egy 
szinkronizációs felhasználót és beállítani 
a komponenst. Az ott megadott adatokat és az 
AD címét megadjuk a Zentyal kiszolgálónknak 
és a felhasználók (jelszavaikkal együtt) szink- 
ronizálva lesznek. 

Ha a meglévő AD-kiszolgálót szeretnénk kivál- 
tani a Zentyallal, a Zentyal Migration Tool eszköz- 
készlet áll rendelkezésünkre. Ennek két összete- 
vője van: az egyik az a Windowson futó szoftver, 


amely képes exportálni a Windows Server beállítá- 


sait (jelenleg Windows Server 2003 és 2008 ver- 

A Zentyal mellé a Firefox böngészőt is megkapjuk 


Done 

ziókat támogat), valamint a Linux oldali megfele- 
lője, mely az exportált adatokat importálni tudja. 
A Zentyal része egy teljes csoportunka-szoftver 

is (a Zarafa, erről később lesz szó), mely szin- 

tén rendelkezik az Exchange szerveren (és Outlo- 
ok PST fájlokban) tárolt levelek migrálásának le- 
hetőségével. Ezzel együtt egy teljes eszköztár áll 
a rendelkezésünkre, mely segítségével egyszerű- 
en és gyorsan válthatjuk ki régi, dcága és megunt 
Windows szerverünket. 

Azzal kezdtem a cikket, hogy bemutattam, miért 
jó a Zentyal. Miért jó a Linuxnak, a végfelhasználó- 
nak. A Zentyal nagyon jó lehetőség azon informa- 
tikai vállalkozások számára is, amelyek egy jobb, 
olcsóbb alternatívát szeretnének kínálni ügyfeleik- 
nek. Azoknak, akik több ügyfélre vágynak. 

A Zentyal nyílt forrású és teljesen ingyenes. Ha 
csak ezt kihasználja, máris hatalmas lehetősége- 
ket ragad meg. A Zentyalhoz kiegészítő szolgálta- 
tásokat lehet vásárolni. Zentyal felhő-előfizetést, 
ahol a szervereit (vagy éppen az ügyfelei szerve- 
reit) egy központi felületről menedzselheti, vagy 
éppen üzleti támogatást, hogy legyen biztosan 
szakember aki segít, ha valami nem úgy működik, 
ahogy szerette volna. 

A 2012. március 21-én megjelenő lapszá- 
munkban tovább folytatjuk cikkünket. Ebben 
sorra vesszük a Zentyal adta funkciókat: a fájl- 
szervert és tartományvezérlót, a hálózati inf- 
rastruktúra kezelését, a mentést, kitérünk 
a levelezésre, a csoportmunkára, górcső alá 
vesszük a hálózatvédelmet, a távoli elérést, 

a kommunikációs szolgáltatásokat, és továb- 
bi hasznos holmikat is bemutatunk a bővíthető- 
séggel bezárólag. 

Ha érdeklik ezek a lehetőségek, és szeretne ön 
is profitálni ebből a kiemelkedő minőségű rend- 
szerből, keressen minket! Regisztráljon a zentyal. 
hu partner oldalán! Mi előadásokkal, tréningekkel 
és szakmai anyagokkal segítünk abban, hogy töb- 
bet, jobbat nyújthasson ügyfeleinek." 


zentyal 


Install Zentyal 2 lete all disk) 


A Zentyal telepítése 

AZ OPEN CLOUD ELŐNYEI 


Az évtized informatikai 


döntése 


Cloud computig és open source — nagyon sok múlhat azon, mit választanak az 
informatikai vezetők. Vitathatatlan, hogy a cloud computing elterjedésének egyik 


alapfeltétele volt az open source létezése, felhasználhatósága. 


nyílt architektúra alkalmazása fel- 

hő-infrastruktúrák létrehozásakor 

számos tekintetben előnyt jelent — 

például zárt megoldásokkal egysze- 
rűen nem lehet megvalósítani különálló rendsze- 
rek egységes, ugyanazon cloud architektúrán 
való futtatását. Ahelyett, hogy az egyes II-infra- 
struktúrákat a nulláról kellene újratervezni, az 
open cloud előnyei kiterjeszthetők a teljes IT- 
infrastruktúrára. Ezáltal növelhető a hatékonyság 
és a rendszerek agilitása, divatos kifejezéssel élve 
jövőállóvá tehetők. 


Mit jelent a nyiltság a számítási 
felhők kontextusában? 

Gyakorlatilag ugyanazokkal az előnyökkel nézhe- 
tünk szembe, mint amelyek az open source szoft- 
verek esetében is jelentkeznek. Lehetővé válik 
például az adaptálók számára, hogy megőrizzék 
az ellenőrzést saját implementációjuk felett anél- 
kül, hogy egy bizonyos technológia és/vagy for- 
galmazó mellett el kellene köteleződniük. Olyan 
technológiai átláthatóságot kínál, amelyre hosszú 
távú üzleti alapokat lehet helyezni. Saját választá- 
suk szerinti terheléssel futtatható rendszerek hoz- 
hatók létre általa. 

Nem másodlagos szempont, hogy az open 
source révén nemcsak az adott technológiák fel- 
használásának lehetőségét kapják meg az érin- 
tettek, hanem ezzel együtt a más közösségekkel, 


cégekkel való együttműködés is könnyebb. Ez kü- 


lönösen az adott szervezet számára fontos terü- 

letek innovációjának felpörgetésében lehet nagy 
segítség. A nyílt forrás ugyanis nemcsak a prog- 
ramsorokról, a licencfeltételekről szól, legalább 
annyira fontos a kódhoz köthető fejlesztői, teszte- 
lói közösség léte, kiaknázhatósága is. 

Nyílt szabványokra, protokollokra, formátu- 
mokra alapul, amelyek folyamatos egységesí- 
tési törekvéseknek vannak kitéve, ezáltal plat- 
form- és vendorfüggetlen fejlődési utat járnak be. 
Vagyis az interoperabilitás, a rendszerek együtt- 
működő képessége nem függ egyetlen forgalma- 
zótól, fejlesztőtől sem, az kvázi önmagától, mint- 
egy természetes fejlődés útján megy végbe. Ezzel 
zárt rendszerek esetében elképzelhetetlen szin- 
tű rugalmasság érhető el. Az API implementáci- 
ós kötöttségeinek átlépésével olyan lehetősé- 
gek nyílnak a fejlesztőközösségek és szervezetek 
számára, amelyek révén saját technikai és üzleti 
igényeiknek megfelelő változatokat hozhatnak lét- 
re, miközben megmarad az átjárhatóság. 

A szellemi tulajdonjogokat birtoklók a techno- 
lógia szabad felhasználását támogatják, ez szin- 
tén fontos érv az open soure cloud computingban 
való használata mellett. Akkor, amikor egyik nap- 
ról a másikra megszűnhet a szellemi tulajdonhoz 
való hozzáférés egy zárt rendszer esetén — mert 
például az azt birtokló cég befejezte az adott ter- 
mék támogatását, lásd a Windows életciklusa —, 
sokat nyomhat a latban, hogy nyílt rendszerek- 
nél ilyen gátak nincsenek. Hiszen a fejlesztés vol- 
taképp a végtelenségig eltarthat, a nyílt rendsze- 
reket bárki kedvére módosíthatja (természetesen 
bizonyos szabályok betartása mellett). 

Open cloud szabadon telepíthető a felhasználó 
szervezet által választott infrastruktúrára. A hibrid 
felhőrnenedzsment megoldások további absztrak- 
ciós réteget biztosítanak a virtualizáció, a fizika- 
ilag létező szerverek, tárolómegoldások, háló- 
zati eszközök és a nyilvános cloudszolgáltatók 
felett. Ez azonban csak akkor valósulhat meg, ha 
a cloudmenedzsment független a virtualizációtól 
és más, alapvető technológiáktól. 

Nagy előnyük a nyílt forrásra támaszkodó fel- 
hőmegoldásoknak, hogy csatlakoztathatók és ki- 
terjeszthetők nyílt APl-val. Kicsit bővebben kifejtve 
ez azt jelenti, hogy számos forgalmazótól, fej- 
lesztőtől vagy egyéb forrásból származó funkci- 
óval, technológiával stb. egészíthető ki az ügyfél 


rendszere. Noha az APl maga nem lehet egyetlen 
vendor ellenőrzése alatt vagy nem köthető egy 
konkrét implementációhoz, többnyire egy külső 
szervezet mégis felügyeli, hogy nyílt és átlátha- 
tó formában történjen a fejlesztésben, bővítésben 
való részvétel. Tipikus példa erre a Deltacloud API, 
amely a felhők közötti különbségeket foglalja ösz- 
sze — az Apache Software Foundation égisze alatt 
futó projekt nem köthető kizárólagosan egyetlen 
disztribútorhoz sem. 

Végül a nyílt felhőmegoldások lehetővé teszik 
az adott infrastruktúra más felhőkbe való , átül- 
tetését". A felhők azon magától értetődő megkö- 
zelítéséből adódóan, miszerint támogatják a he- 
terogén infrastruktúrákat; egy open cloudnak 
,hordozhatónak" kell lennie. Ez a portabilitás válto- 
zatos formákban jelenhet meg, ideértve a progra- 
mozási nyelveket és munkakörnyezeteket, adato- 
kat és magukat az alkalmazásokat is. Magyarán: 
egy felhőbe fejlesztett alkalmazásnak minden 
cloud környezetben működnie kellene anélkül, 
hogy ehhez újra kellene írni azt egy másik progra- 
mozási nyelven vagy más APl-t kellene használni. 
Ezekből következően még egy hatalmas előnyük 
van a nyílt felhőknek: a konzisztens futtatási kör- 
nyezet miatt akkor sincs szükség újratesztelés- 
re és ismételt minősítésre, ha az érintett alkalma- 
zást egy másik felhőmegoldásban (is) szeretné 
használni az ügyfél. 

Noha közel sem kell minden, az előbbiekben is- 
mertetett — egyébként George DeBono, a Red Hat 
közel-keleti és afrikai régiójáért felelős igazgató- 
jának gondolatmenetét követő -— feltételnek telje- 
sülnie ahhoz, hogy a cloud computing előnyeit ki 
lehessen használni, csak akkor érhető el maximá- 
lis hatékonyság, ha a teljes paletta rendelkezésre 
áll. Miért? — merül fel önkéntelenül is a kérdés. Er- 
re keressük a választ cikkünk második részében. 


Látszólag nyílt rendszerek 

Most, hogy tisztáztuk a nyíltság kérdését, ideje rá- 
térni arra, hogyan működik mindez a való életben. 
Scott Crenshaw, a Red Hat cloud üzletágáért fe- 
lelős alelnöke nemrég adott interjújában elárulta, 
hogy gyakran találkozik olyan esetekkel, amikor 
az adott megoldást nyíltnak mondják ugyan, de 
az valójában nem (vagy nem annyira ) az. Az ügy- 
feleket igyekeznek megnyerni a négybetűs va- 


rázsszóval, még mielőtt rádöbbennének, hogy szűkös ke- 
retek közé zárták őket. Crenshaw szerint azért kell alapos 
döntést hozni egy-egy felhőprojekt kivitelezése kapcsán, 
mert a ma elhatározott lépések akár évtizedes következ- 
ményekkel is járhatnak. 

Az alelnök szerint számos szolgáltató kínál nyílt API-t 
vagy teszi lehetővé ügyfelei számára a saját szájízüknek 
megfelelő szoftverek telepítését. Ugyanakkor alig akad né- 
hány, amely szabadalmi kötöttségek vagy szellemi tulaj- 
donjogi csapdák nélkül kínálja szolgáltatását, a tisztán 
open source-ra támaszkodók száma pedig szinte elenyé- 
sző. A felhők közötti átjárhatóság manapság olyan ritka, 
mint a fehér holló —, állítja Crenshaw. 

Nézzünk egy példát az alelnök elképzelésére! Február 
közepén jelentette be az Atos, az EMC és a VMware straté- 
giai szövetségüket, amelyet az open cloud computing je- 
gyében hoztak létre. Az ennek kapcsán kiadott közlemény 
szerint a cégek kínálatában megjelenő platform lehetővé 
teszi az ügyfelek számára, hogy könnyen és rugalmasan 
választhassanak, hozzáférhessenek és telepítsenek fel- 
hőalapú szolgáltatásokat, vállalati szükségleteikhez illesz- 
kedően. 

A három cég megoldása magában foglal egy, az EMC és 
a VMware technológiájára alapuló vállalati alkalmazásbol- 
tot, a Google Android Market vagy az Apple App Store mintá- 
jára (csak — értelemszerűen — SaaS-modellben). Emellett 
egy vállalati platform-mint-szolgáltatás (PaaS) is a részét 


képezi, amivel biztonságos vállalati Java fejlesztőkörnyeze- 


tet kínálnak a vállalatoknak új felhőalkalmazások létreho- 
zására és tesztelésére. A szövetség kínálatának harmadik 
eleme az a magánfelhő megoldás, amely előre konfigurált, 
standardizált, vállalati szintű felhők kialakítását teszi lehe- 
tővé az ügyfelek számára. Végül olyan tanácsadói szolgál- 
tatásokat is kínál a három cég, mint a szervezetre szabott 
cloud stratégia felépítése vagy a felhőre való átállás segí- 
tése, hogy az ügyfelek biztonságosan és a nekik megfelelő 
tempóban állhassanak át. 

Crenshaw szerint azonban mindez csupán szemfény- 
vesztés. A Red Hat szakembere szerint a triász szövet- 
sége ugyan tett lépéseket a nyíltság irányába, de ezek 
nem elegendően nagyok, ettől még nem kínálnak nyílt 
felhőmegoldás(oka Jt. ,A VMware akkor lesz nyílt, amikor 
megnyitja cloud termékeinek forráskódját mások előtt" — 
jegyezte meg a vörös kalapos alelnök. 


Cloud Wars 

De miért számít ennyit a nyíltság? Mi van akkor, ha 

a vSphere nem open source? A vállalatok java egyáltalán 
nem tervez beletúrni a forrásba, tőlük — ebből a szempont- 
ból legalábbis — akár zárt is lehet az adott kód. Ugyanakkor 
nem szabad elfelejteni egy nagyon fontos, a jövőben eset- 
legesen komoly problémaforrást jelentő következményt. 


Maradjunk a vSphere-nél: tavalyi dc$águlása minden bizony- 


nyal kellemetlenül érintette az ügyfeleket. Ám, mivel a piac 
mostis igen erősen kompetitív, a kliensek zöme még min- 


dig a döntési fázisnál tart, azaz korántsem dőlt el, hogy me- 


lyik nagyobb szolgáltató mellett kötelezik el magukat. Így 
a VMware-nek nem sok lehetősége van megszerzésükre, 

ha durván árat emel. Ha azonban előretekintünk öt évet, 
amikor már jóval nagyobb elterjedtséget mutatnak majd fel 
a felhőalapú rendszerek, azon cégek, amelyek akaratlanul 
is hozzákötötték magukat a vSphere-hez (vagy más, zárt 
megoldáshoz), ahonnan nincs átjárás a nyílt rendszerek 
irányába, már nem vethetik le olyan könnyen a rabigát —, 
vélekedett Crenshaw. 

A szakember szerint éppen ezért az informatikai veze- 
tők ebben az évtizedben meghozott legfontosabb dönté- 
sét jelenti az, hogy melyik cloud architektúrát választják. 
Egyetlen más elhatározásnak sem lesz ekkora hatása az IT- 
részleg versenyképességére és innovációs készségére —, 
állítja az alelnök. A nyílt felhő választásával a jövő irányít- 
hatóságát választják —, summázta véleményét Crenshaw. 

Jól jelzi, mennyire fontos tényező a cloud computing 
az informatikai szegmensben, hogy az idén a teljes IT-piac 
mintegy 10 százalékát adja, ám ez 2020-ig meg fog négy- 
szereződni. Amint az ábránkon is látszik, a nyilvánosfelhő- 
piac a Forrester Research felmérése szerint 2012-ben el fog- 
ja érni a 40 milliárd dollárt, az évtized végére pedig valahol 
160 milliárd dollár környékén fog állni. " 


A nyílt felhő 
választásá 
a jövő irányít- 
hatóságát 
választják. 

NYÍLT FORRÁSKÓDÚ ÜZLETIINTELLIGENCIA-MEGOLDÁSOK A MAGYAR PIACON 


A nagyobb piacokra koncentrálnak 


A hazai vállalatok körében rugalmasságuk, könnyű integrálhatóságuk és kedvező 
licencelési konstrukcióik ellenére sem terjedtek el igazán a nyílt forráskódú vállalati 
döntéstámogató rendszerek. A hiba nem a felhasználók készülékében van. 


magyar cégek egyre többet költe- 

nek a különféle üzletiintelligencia- 

rendszerekre (BI). Többségük 

a nagy gyártók megoldásait hasz- 
nálja, az olcsóbb, de hasonló funkcionalitású nyílt 
forráskódú szoftverek kevéssé ismertek, elismer- 
tek. A 2011-es BI TREK-kutatás szerint a hazai vál- 
lalatok a nemzetközi tendenciákkal összhangban 
az Oracle, az IBM, a Microsoft, a SAS és az SAP 
megoldásait preferálják. Az olyan, a nagyobb pi- 
acokon meglehetős sikerrel operáló open source 
fejlesztőcégek, mint az Actuate vagy a Jaspersoft 
egyelőre nem tudták megvetni a lábukat Magyar- 
országon. Annak ellenére sem, hogy világszin- 
ten elképesztő növekedési tempót produkálnak: 
a BIRT-et forgalmazó Actuate például 2010-ben 
négyszeresére növelte licencbevételét, és ügy- 
fele példul a Bank of America, a General Motors, 
a Hewlett-Packard, a HSBC és a Sony. 


Képviselet és támogatás híján 

— A nyílt forráskódú üzleti modellel dolgozó BI-szál- 
lítók termékei funkcionalitás szempontjából általá- 
ban elmaradnak a nagy cégek hasonló rendszerei 
mögött, de rendkívül vonzó licencelési konstrukci- 
óiknak köszönhetően nemzetközi szinten mégis 
versenyképesek — mondta Arató Bence, a BI TREK- 
kutatást készítő BI Consulting ügyvezető igazga- 
tója. -— Ráadásul nem csak az ingyenesen elérhető 
közösségi verziók révén könnyítik meg ügyfeleik 
számára az üzletiintelligencia-rendszerek adaptá- 
cióját: szofisztikáltabb, fizetős szoftvereiket is igen 
kedvező áron kínálják — fejtegette. 

A szakértő szerint Magyaror- 
szágon egyelőre csak a teljesen 
ingyenes megoldásoknak van 
valódi felhasználói bázisa, a ked- 
vező árú enterprise változatok 
iránt még nem alakult ki masz- 
szív, fizetőképes kereslet. Ez 
persze nem annyira a felhaszná- 
lók, mint inkább a gyártók hi- 
bája — hiába a kedvező ár, ha 
a szállító nem garantálja a za- 
vartalan üzletmenethez szük- 
séges támogatást. 

— A nyílt forráskódú Bl- 
rendszereket gyártó vállalatok többsége első- 


sorban a kiemelkedően nagy növekedési poten- 


ciállal kecsegtető, fejlettebb piacokra fókuszál. 
Nem véletlen, hogy a legtöbb cégnek nincs va- 
lódi magyarországi képviselete, így az ügyfe- 
lek megnyeréséhez szükséges referenciákat, 
technológiai támogatást sem tudják felmutat- 
ni. Mindössze néhány olyan cég van, amely- 
nek egyes termékei — mint a Rapid-i RapidMiner 
adatbányászati rendszere vagy a Jedox pénz- 
ügyi tervezésre és jelentéskészítésre használ- 
ható multidimenzionális szervere, a PALO — je- 
lentős és egyre növekvő felhasználói bázissal 
dicsekedhet — magyarázta Arató Bence. 


Kihasználatlan lehetőségek 
Szerinte hazánkra is igaz az a világszerte tapasz- 
talható tendencia, hogy a hagyományosan nagy 
ügyfélnek számító kormányzati, államigazgatási 
és önkormányzati szervezetek beszerzési politi- 
kája a vállalati piacra is jelentős hatást gyakorol, 
— Ha az állam úgy döntene, hogy nyílt forráskó- 
dú szoftverekkel váltja le meglévő döntéstámo- 
gató rendszereit, az az egész hazai opensource- 
vérkeringést felpezsdítené — fogalmazott 

a szakember, hozzátéve, voltak ugyan olyan szál- 
lítók, amelyek állami tendereken indultak, de job- 
bára sikertelenül. 


ABI Consulting ügyvezetője az előbbiek ellené- 


re is komoly fantáziát lát a nyílt forráskódú rend- 
szerekben. — Ezek a megoldások a több száz, 
esetleg több ezer főt foglalkoztató nagyvállala- 
tok és a kis-, illetve közepes vállalkozások szá- 
mára egyaránt hasznos és költségtakarékos 


ARATÓ BENCE 


megoldást jelenthetnek. Előbbiek 
a kedvező licencdíjaknak köszön- 
hetően jelentős költségmegtaka- 
rítást érhetnek el, utóbbiak pedig 
az ingyenesen elérhető verziók- 
nak hála, hosszabb ideig tesztel- 
hetik a szoftvereket, mielőtt el- 
döntenék, hogy implementálják-e 
a kifinomultabb, jobb támogatást 
nyújtó fizetős változatot. A nyílt 
forráskódú BI-rendszerek min- 
denképpen komoly lehetőséget 
jelentenek az árérzékeny magyar 
piacon. Olyan lehetőséget, amely- 
lyel valakinek előbb vagy utóbb, de élnie kell — vé- 
lekedett. — A magyar IT-vállalkozások is kezdik fel- 
ismerni ezeket a lehetőségeket, melyek jeleként 
már a RapidMinernek és a Pentahónakis van ha- 
Zai képviselete. 


Jól illeszkedő és illeszthető 

Arató Bence úgy látja: az open source üzletiintel- 
ligencia-rendszerek előnyei korántsem merülnek 
ki a kedvező árban. Ezeknek a megoldásoknak 

a fejlesztői általában gyorsabban mozdulnak, 
mint a nagyvállalatok K--F szekcióinál dolgozó 
pályatársaik; rugalmasabban és innovatívan rea- 
gálnak a piac folyton változó igényeire. Még akkor 
is, ha az open source definíciójának számító 
közösségi fejlesztés, a sok, különböző tudással 
felvértezett informatikus és szakértői csoport tu- 
dásának szinergiája a Bl-szoftverek esetében 
csak ritkán érvényesül. — A nyílt forráskódú dön- 
téstámogató szoftverek fejlesztésénél a közös- 
ségi attitüd nem nagyon szokott működni. Ezek- 
nek a rendszereknek az esetében a forráskód 
túlnyomó részét a fejlesztőcég mérnökei írják 
meg; a független fejlesztők közreműködése ele- 
nyésző - jelentette ki a szakember. 

Az innovatív látásmódnak természetesen 
megvannak a maga igencsak kézzelfogható elő- 
nyei — nevezetesen az integrálhatóság és a test- 
re szabhatóság. — A nyílt forráskódú rendszerek 
fejlesztőinek újításai remekül illeszkednek a nagy 
gyártók megoldásaihoz. Több olyan ERP-gyártóról 
is tudok, aki például a Jaspersoft I kereskedelmi 
változatát licenceli és építi be a saját rendszerébe 
jelentéskészítési célokra — mondta Arató Bence." 


IOSYS INFORMATIKAI ÉS TANÁCSADÓ ZRT. 


Vállalati informatika 
- nyílt forrású alapokon? 


agyvállalati környezetben egyre hangsúlyosabb a nyílt for- 

rású szoftverek szerepe, az operatív megoldások területén 

már széles körben elfogadottá váltak. Az open source világá- 

ban többek között az üzleti intelligencia területét tartja egy 
új, most felfutó területnek az IOSYS Informatikai és Tanácsadó Zrt. 

— Noha ügyféloldalról bizonyos területeken még nem jelentős ez az 
igény, folyamatosan vizsgáljuk, mennyire megbízhatók az ilyen irányú kö- 
zösségi fejlesztések, és mik azok, amiket be tudunk illeszteni termékkö- 
rünkbe annak érdekében, hogy szükség esetén azonnal 
reagálni tudjunk a felmerülő piaci igényekre — mondta Frigó 
József, az IDSYS Informatikai és Tanácsadó Zrt. szoftver 
architekt szakembere. Az üzleti intelligencia területén pél- 
dául még a gyártói eszközök jelenléte erősebb, de már 
megjelentek olyan, egyelőre alapkomponensek, amelyek 
eszközkészletté való fejlesztése révén a közösségi tu- 
dás nagyvállalati környezetben is hasznosíthatóvá válik. 

A trendeknek megfelelően az IOSYS eleve úgy építi fel ter- 
mékeit, hogy azok nyílt forrású, illetve gyártói környezet- 
be is beilleszthetők legyenek. — Termékfejlesztéseinket 
szabványos felületekre építjük, így szabad a választás: 
ha az ügyfélnek a nyílt forrású eszközök felelnek meg, 


FRIGÓ JÓZSE 

vagy éppenséggel valamilyen gyártó felé elkötelezett, az IDSYS az adott 
technológiai környezetbe építi be a kívánt megoldást — folytatta a szak- 
ember. A cégek számára ugyanis gyakran az jelenti a biztonságot, ha 
ugyanannál a gyártónál maradnak. A nyílt szabványokra épülő rendsze- 
rek a gyártófüggőség elkerülése révén nagyobb választási lehetőséget 
adnak. Az IOSYS-nek a rendszerintegráció az egyik szakterülete: elkészíti 
azokat a szabványos felületeket, amelyek kiküszöbölik az illesztési prob- 
lémákat az open source és gyártói szoftverek összekapcsolásakor. 

— Fontos szempont a termékeinknél, hogy megállják a helyüket a nyílt 
forrású környezetekben. Mint fejlesztő és szakmai rendszerintegrátor cég, 
fejlesztési feladatokra saját magunk is régóta használunk nyílt forrású 
eszközöket — fejlesztőeszközöket, adatbázisokat, alkalmazásszervereket. 
Természetesen nem kizárólagosan, de igyekszünk összeválogatni min- 
denből a legjobban használhatót, és sok esetben éppen a nyílt forrásút ta- 
láljuk annak — mondta Frigó József. Jól mutatja ezt, hogy a vállalat széles 
portfóliójában megtalálható INPORTÁL megoldás is nyílt 
alapokra épül fel, valamint a teljes egészében saját fej- 
lesztésű Advise információkezelő rendszerük szintén na- 
gyon sok nyílt forrású eszközre épül. 

A jövőre vonatkozóan az IOSYS két olyan nagy ter- 
méken is dolgozik, amelyet nyílt alapokon fejleszte- 
nek. — Az egyik az egészségügyi informatika területét 
érinti, illetve egy követeléskezelő rendszerünk is open 
source technológiákra épül. A két alkalmazás a meg- 
a rendelők igényeivel összhangban a főbb gyártók alkal- 

mazásszerverein és adatbázisain, valamint nyílt forrá- 
sú szoftver-infrastruktúrán is használható lesz — zárta 
szavait a szakember. Hi 


IDS SCHEER HUNGÁRIA KFT. 


Két világ legjava 


között a Terracotta technológiájával bizto- 
sítja a rövid válaszidőkhöz szükséges telje- 
sítményt. 

— A Terracotta kereskedelmi termékei 
ugyanerre az open source technológiára 


z IDS Scheer Hungária szolgálta- 
tásaival a Terracotta nyílt forrás- 
kódú szoftvereit használó 
vállalatok igény szerint a cég 
nagyvállalati szintű támogatással bíró termé- 
keire válthatnak — az átállás zökkenőmentes. 
A Software AG tavaly májusban vásárolta 
fel az egyesült államokbeli Terracottát, az in- 
memory technológiájáról ismert, üzleti 
alapokon működő open source vállalatot. 
Az akvizíció nem változtat ezen a státuson, 
a Terracotta szervesen integrált, önálló már- 
kaként folytatja tevékenységét a Software 
AG részeként, megoldásai továbbra is egy- 
szerre jelennek meg open source, valamint 
kereskedelmi termékek formájában. 
— Üzleti modellünknek köszönhetően 
a Terracotta felhasználói mindkét világ elő- 
nyeit élvezhetik, az alapvető, open source 
rendszerfunkcióktól kezdve a nagyvállalati 
szolgáltatásokig és megoldásrétegig — 
mondta Lázár Péter, a szintén a Software 
AG-hoz tartozó IDS Scheer Hungária Kft. 


ECM-üzletágvezetője. — Ügyfeleink a nyílt 
forráskódú, ingyenesen bevezethető szoft- 
verekkel kialakított megoldásaikról lényegé- 
ben fájdalommentesen válthatnak a nagy- 
vállalati szintű támogatással rendelkező és 
számos kiegészítő szolgáltatással bíró ke- 
reskedelmi termékekre. 

ATerracotta termékcsaládja két fő rend- 
szerfunkcióra, a vállalati Java környezet ré- 
szeként ingyenesen elérhető Ehcache és 
Ouartz open source szoft- 
verekre épül. Az Ehcache 
a legszélesebb körben hasz- 
nált, memóriában történő 
(in-memory) cache-elést tá- 
mogató modul, a Nuartz pe- 
dig a legelismertebb Java - 
feladat- (job) ütemező. Mind- 
kettőt a hazai vállalatok, sőt 
a végfelhasználók is hasz- 
nálják, mivel számos nép- 
szerű weboldalis Java-kör- 
nyezetben fut, és többek 

LÁZÁR PÉTER 


épülnek, de hozzáadott értéket adó szolgál- 
tatásokkal és funkciókkal bővülnek — hang- 
súlyozta Lázár Péter. — Ezeket a licenc- 
konstrukciókban értékesített szoftvereket 
a szállító teszteli és minősíti a nagyvállala- 
ti környezetre jellemző alkalmazásterüle- 
teken, és SLA-alapú szolgáltatást, valamint 
tesztelt és tanúsított javításokat ad hoz- 
zájuk. Ügyfeleink körében jellemző az evolú- 
ciós megközelítés, projektjeiket open source 
alapon indítják, és az igények 
fejlődésével, a skálázhatóság 
növelésekor, illetve a magas 
rendelkezésre állású rendsze- 
rek kialakítása során váltanak 
a Terracotta kereskedelmi ter- 
mékeire. Az üzemeltetők szá- 
mára a nagy adatmennyiség 
(Big Data) memóriában történő 
kezelése jelent kihívást, miköz- 
ben meg kell felelniük a teljesít- 
ményelvárásoknak, erre példá- 
ul a BigMemory ad megoldást. I 

A nagy szállítók és az 

open source közösségek 
szimbiózisa kölcsönösen 
előnyös a felek számára. 

A piaci szereplők üzleti 
modellt, vállalati környezetben 
nélkülözhetetlen támogatást 
építenek a nyílt forráskódú 
szoftverekre, amelyek így 
teret hódíthatnak az üzleti 
szférában. Az együttműködés 
velejárójaként azonban 

a nagy cégfelvásárlások és 
stratégiaváltások időnként 
feldúlják a közösségek életét. 


és vállalati stratégi iák 

iután a tabletgyártás beszüntetéséről 
döntött, a HP a múlt év végén bejelen- 
tette, hogy megnyitja a gépek operációs 
rendszerét, a webOS forráskódját. A cég 
tabletstratégiája azóta fordulatot vett, a webOS azonban 
idén szeptemberre, az eredeti ütemterv szerint a nyílt for- 


ráskódú közösségé lehet. Ennek első lépéseként január vé- 


gén elérhetővé vált az Enyo 2.0 kódja, amellyel a fejlesztők 
webOS mellett Android és iOS platformon is futó alkalmazá- 
sokat készíthetnek. 

A webOS-t, amelyet a HP 2010-ben vásárolt fel, a Palm 
fejlesztette ki tabletekhez és okostelefonokhoz. Abban az 
évben zárta le az Oracle a Sun Microsystems akvizíció- 
ját, amely vad találgatásokra adott okot a nyílt forráskó- 
dú MySOL, a világ legelterjedtebb relációs adatbázisának 
további sorsát illetően, de a Java jövője miatt is sokan ag- 
gódtak. Tekintsük át röviden, hogy a zárt forráskódú szoft- 
vercégek open source stratégiája jelenleg mely területekre 
irányul, és miként fejlődhet tovább rövid távon. 


Ingyenes szoftver a felhőben 

Az IBM elkötelezett a nyílt szabványok használata mellett, 
szoftvereinek nagy része platformfüggetlen, és közülük 
sok nemcsak kliensalkalmazásként és böngészőben, ha- 
nem a főbb okostelefon-platformokon natív alkalmazás for- 
májábanis elérhető. A cég technológiái köré számos nem- 
zetközi közösség szerveződött, amelyek sok esetben 
megosztják egymással egy-egy megoldás forráskódját is. 


— Stratégiánk az ügyfelek technológiai függetlenségét, 
magas szintű kiszolgálását és a verseny fenntartását cé- 
lozza, nagyobb üzleti értéket ad kedvezőbb költségszint 
mellett — mondta Németh László, az IBM Magyarországiin- 
tegrált kollaborációs megoldásainak értékesítési vezetője. 

Az IBM korábban az OpenOffice közösséget támogatta, 
és a nyílt forráskódú szoftver alapjaira építette saját, ingye- 
nes Lotus Symphony irodai csomagját. A konstrukció érde- 
kessége, hogy a cég minden érvényes Lotus Notes/Domino 
követéssel rendelkező ügyfele nagyvállalati szintű Lotus 
Symphony támogatásra jogosult, további díjfizetés nélkül. 

— ALotus Symphony kódját és az elmúlt években fel- 
halmozott tapasztalatainkat a közelmúltban az Apache 
OpenOffice közösség rendelkezésére bocsátottuk — foly- 
tatta Németh László. — Az Apache OpenOffice új verziója 
a következő hónapokban várható. Megjelenésekor Apache 
Openüffice IBM Edition néven kiegészítő programcsomago- 
kat vezetünk be, amelyek elősegítik majd az integrációt meg- 
lévő csoportmunka-megoldásainkkal. Az Apache OpenOffice 
IBM Edition ingyenes termék lesz, és az érvényes Lotus 
Notes/Domino követéssel rendelkező vállalatok az IBM nagy- 
vállalati szintű ingyenes terméktámogatását is megkapják 
hozzá. Egyúttal ez a termék lesz az IBM SmartCloudban elér- 
hető irodai programcsomag megoldásunk alapja is. 


Regionális támogató központ 
SUSE-fejlesztői révén a Novell számos nyílt forráskódú kez- 
deményezést és közösséget támogat, az openSUSE és 


a LibreOffice projektek legnagyobb hozzájárulója, illetve 
előkelő helyen szerepel a Linux kernel támogatói között, de 
részt vesz a Gnome, a KDE, a Mono, a Mozilla és a Xen pro- 
jektekben is. 

— Legfontosabb lépésünk ezen a téren az openSUSE 
projekt elindítása volt 2005-ben, amikor nyílttá tettük 
Linux operációs rendszerünk egyik változatát — mondta 
Hargítai Zsolt, a Novell Magyarország üzletfejlesztési veze- 
tője. — Szervezetünkhöz fűződik még a YaST konfigurációs 
eszköz, a Kablink (korábban ICEcore ) csoportmunka-plat- 
form, illetve az AppArmor biztonsági megoldás projektjé- 
nek elindítása is. A nyílt szabványokra, illetve az ezeket tá- 
mogató projektekre kiemelt figyelmet fordítunk, miként 
arra is, hogy a vállalati igényeknek megfelelő, testre sza- 
bott támogatási szolgáltatásokat adjunk a SUSE-termékek 
mellett más, nyílt forráskódú megoldásokhoz is. A hazánk- 
ban működő, közép-kelet-európai Novell támogatási köz- 
pontban vizsgázott szakértőink dolgoznak azon, hogy 
ügyfeleink ahagyományos Novell-termékekhez és a nyílt 
forráskódú megoldásokhoz egyaránt magas színvonalú 
támogatást kaphassanak. 

Hargitai Zsolt szerint a Novell open source stratégiája az 
eddigiekben kijelölt úton halad tovább, amelyet olyan si- 
keres projektek öveznek, mint például a LibreOffice-ra tör- 
ténő átállás, az SAP-megoldások migrációja SUSE Linux 
környezetbe, virtualizációs megoldások kialakítása és to- 
vábbfejlesztése, vagy a Linux szerverek konszolidációja és 
egységesítése. Változás annyiban várható, hogy nőni fog 
a nyílt forráskódhoz köthető tevékenység volumene. 


Alternatív fejlesztés 

Az Oracle több nyílt forráskódú projekttel és közösséggel 
is együttműködik. A saját tulajdonú vagy elsősorban álta- 
la karbantartott termékeket (például GlassFish, OpenJDK, 
MySOL, NetBeans, VirtualBox) nyílt forráskódú licencek ke- 
retében teszi közzé, és aktívan részt vesz olyan, releváns 
open source projektekben is, mint például a Linux kernel 
és a Xen hypervisor fejlesztése. 

— Önmagában véve nincs opensource-specifikus stra- 
tégiánk, a nyílt forráskódban a szoftverfejlesztés alter- 
natív megközelítését látjuk — mondta Lenz Gimmetr, az 
Oracle vezető Linux és open source termékmenedzsere. 
— Termékeket és megoldásokat értékesítünk ügyfeleink- 
nek. Amikor szinergiákat azonosítunk a nyílt forráskódú 
projektek és termékeink között, amelyek beépíthetők kí- 
nálatunkba, ennek lehetőségét mérlegeljük, és ha sor ke- 
rül rá, akkor ügyelünk, hogy a licencelési modell feltét- 
elei és szabályai szerint járjunk el. Ha nyílt forráskódú 
szoftvert használunk, akkor az általunk fejlesztett funk- 
ciókat, javításokat és teszteredményeinket visszaadjuk 
a közösségnek. Nem versenytársként tekintünk az open 
source-ra, mi nem fejlesztési metódussal, hanem a többi 
piaci szereplővel versenyzünk. 

A termékmenedzser szerint a vállalati felhasználó 
szempontjából a nyílt forráskódú szoftver költség- 
hatékony belépési szintet képvisel, és lehetőséget ad 
a testre szabásra, valamint a nyílt szabványok meg- 
honosítására és az IT-infrastruktúra különböző elemei 


között az együttműködés megteremtésére. Az open 
source ezért a továbbiakban is létfontosságú szerepet 
fog betölteni az informatikában. Az Oracle élénk figye- 
lemmel kíséri ezt a folyamatot, és ha erre lehetőséget 
lát, maga is részt vesz benne. 


Nyitott együttműködés 

A Microsoft open source stratégiája az elmúlt években 
gyökeresen megváltozott; ma a nyílt forráskódú szoft- 
verrel és közösségekkel való együttműködés nagyon 
fontos kiegészítő szerepet tölt be a cég stratégiájában. 
CodePlex weboldalán több mint 300 támogatott projekt 
szerepel, emellett Port25 és Channel 9 weboldalai is se- 
gítik ezt az együttműködést. Régebbi keletű Shared 
Source lnitiative programja keretében a Microsoft az 
OEM-gyártóknak, a kormányzati és az akadémiai szek- 
tor szereplőinek is átadja forráskódját különböző fel- 
tételekkel, továbbá open source licenckonstrukciókkal 
(Ms-PL, Ms-RL) is rendelkezik. 

— Azártés a nyílt forráskódú szoftver egyaránt meg- 
található vállalati környezetben, mindkettő működik és 
más-más előnyöket ad a felhasználóknak — mondta Kol- 
lár László, a Microsoft Magyarország fejlesztési igazgató- 
ja. — Az elzárkózás, a másik elutasítása ezért értelmet- 
len volna mind a zárt forráskódú szállítók, mind az open 
source közösségek részéről. Az informatika további fejlő- 
désével a háttérrendszerek mind nagyobb számban a fel- 
hőben fognak futni, és a felhasználók a legkülönfélébb 
eszközökről csatlakoznak majd hozzájuk. Ebben a környe- 
zetben számunkra irreleváns, hogy ügyfelünk zárt vagy 
nyílt forráskódú alkalmazást futtat Windows Azure platfor- 
munkon. Mindkettőhöz biztosítjuk a technológiai feltétele- 
ket, azt a nyitottságot és együttműködést, amely megadja 
a felhasználónak a választás szabadságát." 

KVM - A LEGMODERNEBB VIRTUALIZÁCIÓS ALAPTECHNOLÓGIA 


Integrált és intelligens vállalat 


Ma már az open source megoldások olyan technológiákat tudnak csatarendbe állítani, 
amelyekkel a vállalati infrastruktúrától az integrált irodai környezetig és tartalomkezelésig 


mindent meg lehet valósítani. 


modern infrastruktúra egyik alap- 

vető technológiája ma a virtualizá- 

ció, amely nélkül például a felhő- 

szolgáltatások sem képzelhetők el 
— kezdte a beszélgetést Szentiványi Gábor, a Red 
Hatet Magyarországon képviselő ULX Kft. ügyve- 
zető igazgatója. A tulajdonosi virtualizációs meg- 
oldások erősek ugyan a piacon, de a Xen zárttá 
válása után az egyre nagyobb hangsúlyt kapott 
KVM minden téren alkalmas arra, hogy felvegye 
a versenyt a virtualizáció nagy szereplőivel. 

— Azt lehet mondani, hogy a KVM ma a leg- 
modernebb virtualizációs alaptechnológia — 
állítja Szentiványi —, és erre épül a Red Hat 
Enterprise Virtualization 3 is (RHEV]. ARHEV 
előnye nemcsak az árában van (negyedébe- 
ötödébe kerül a tulajdonosi versenytársai- 
nak), hanem például abban, hogy nem cipel 
magával a virtualizáció gyerekkorából szár- 
mazó örökletes problémákat. 

— Ugyanakkor — ismerte el az ULX ügyve- 
zetője — szüksége van hardveres támogatás- 
ra is, azaz négy-ötéves szervervasakon már 
esetleg nem minden esetben működik. 
Vékonykliens-infrastruktúrában nagyban segíti 
alkalmazását a SPICE protokoll (Simple Protocol 
for Independent Computing Environments), 
amely multimédiára és visszirányú forgalomra 
is optimalizált streaminget biztosít a vékony 
kliens és a szerver között. A RHEV nagy előnye, 
hogy a hypervisor a Linux kernel része, miáltal 
nem kell külön tanúsítani az alkalmazásokat 
és nem kell külön komponenskért telepíteni. 
Ezáltal robusztusabb, kevesebb memóriát fo- 
gyaszt és gyorsabban is működik, mintha kü- 
lön komponensként kerülne a rendszerbe. 

— Az ma már természetes — hangsúlyozta 
Szentiványi Gábor —, hogy a RHEV szabvá- 
nyos környezetet biztosít, és az OVF formá- 
tumon keresztül biztosított az adatcsere más 
virtualizációs megoldások és a RHEV között. 


A kapcsolat rétege 

Az infrastruktúra szintje fölött, a middleware 
biztosítja a szoftverkomponensek integráció- 
ját. Az integráció a Red Hat elképzelésében min- 
dig S0A-alapon (Service Oriented Architecture ) 
történik — ezt valósítja meg a JBoss alkalma- 

zásplatform, amely tartalmazza az alkalmazás- 
szervereket. A 50A-rendszer központja az ún. 
Enterprise Service Bus (ESB), amelyhez a helyi 
és távoli alkalmazások által nyújtott szolgálta- 
tások kapcsolódnak. 

— Ez a technológia biztosítja a rendszer rugal- 
masságát. Az ESB révén a backend és a frontend 
alkalmazások elválaszthatók egymástól, az- 
az ha a frontenden változás történik, az nem 


yo 
em 


szereplőivel. 


hat vissza a backendre és viszont — magyaráz- 
ta Szentiványi. — Ugyanakkor ennek segítsé- 
gével valósíthatók meg rugalmasan a ma egy- 
re gyakrabban emlegetett hibrid rendszerek is, 
amikor bizonyos rendszerelemek megmarad- 
nak az adott cég üzemeltetésében, más, üzle- 
tileg kevésbé kritikus rendszerelemeket pedig 
a cloudból vesznek igénybe, ám ezeknek a kom- 
ponenseknek kommunikálniuk kell egymással. 
Az ESB révén könnyedén lehet váltani például 
a helyi és távoli alkalmazások között is. 


Az intelligens vállalat 

A rugalmasság önmagában azonban kevés. 
A vállalat akkor válik intelligenssé is — és ér- 
telemszerűen az IT akkor tudja maximálisan 
szolgálni az üzletet —, ha az üzleti tudás nem 
a különböző alkalmazásokba van beleépítve, 
hanem attól elkülönülve, folyamatként van 
megvalósítva. Ezek a folyamatok adják 
ugyanis az üzleti tudás 80 százalékát. A cél 
az, hogy a backend rendszerek változása ne 
kényszerítse ki a folyamatok módosításátis 
egyben. Ezt szolgálja a JBoss S0A Platform. 
Ebben az üzleti szabályok pontos megha- 
tározásával létrehozható egy szabálygyűj- 
temény, amelyet ún. szabálymotor értékel, 


és a kapott eredmények alapján dönthető el 
a folyamatok elágazása. 

— Ezzel a módszerrel lehet például akár egy 
olyan bonyolult rendszert is automatizálni, 
mint amilyen a FedEx csomagküldő logisztikai 
rendszere, amelynek hátterében rendkívül ösz- 
szetett, sokszor egymásnak ellentmondó sza- 
bályokat is tartalmazó szabályrendszer áll — 
hozott egy példát a JBoss S0A Platform és az 


e tá válása után az egyre 
angsúlyt kapó KVNI minden 
almas arra, hogy felvegye 
ersenyt a virtualizáció nagy 


SZENTIVÁNYI GÁBOR ÜGYVEZETŐ IGAZGATÓ, ULX KFT. 


üzleti szabálykezelő (BRMS) együttes alkal- 
mazására Szentiványi Gábor. — Így a szabály- 
rendszer folyamatosan és rugalmasan, a min- 
denkori üzleti folyamatok szerint alakítható 
anélkül, hogy a backendben lényeges fejlesz- 
téseket kellene végrehajtani. 


Munka az asztalon 

Az intelligens vállalatnál legfelül van az irodai 
környezet és az abban megvalósított integrált 
tartalomkezelés. Ehhez a Red Hat technológi- 
ára alapozva az ULX kialakított egy olyan 
Alfresco-alapú réteget, amely magába integrál- 
ja a dokumentumkezelést (általánosabban: tar- 
talomkezelést). A SharePoint-kompatibilis rend- 
szer biztosítja egyrészt azt, hogy gyakorlatilag 
az irodai szoftverekből lehet visszanyúlni a do- 
kumentumkezelőhöz és a folyamatokhoz, más- 
részt azt, hogy egy vállalaton belül a nyílt forrás- 
kódú irodai csomag (Openoffice, LibreOffice stb.) 
és a Microsoft Office képes együtt dolgozni. 

— Így gyakorlatilag az infrastruktúrától — bele- 
értve a cloudszolgáltatásokat is — a middleware- 
en át az irodai alkalmazásokig — fel lehet építeni 
egy nyílt szabványokon alapuló rugalmas rend- 
szert kizárólag nyílt forráskódú elemekből — fog- 
lalta össze Szentiványi Gábor. I 


INTERJÚ 


A licenckezelés változásai 
az OSS-világban 


Licenckötelezettségek nyílt forráskód esetén is vannak — hívta fel 

a figyelmet a lapunknak adott interjúban Telek Eszter jogász, az IPR- 
Insights vezető tanácsadója, aki szerint az open source megoldások 
használata esetén is nagyon oda kell figyelni a szerzői jogi kérdésekre. 
Szakértőnk emellett a licenckezelés terén egyre erősebben mutatkozó 
tendenciáról, az úgynevezett kettős licencelés terjedéséről is szólt. 


COMPUTERWORLD: Még mindig elég sokszor kevered- 
nek egymással a fogalmak, például a free és a freeware, 
illetve zavartak a felhasználók, hogy mikor és mit tehet- 
nek meg egy-egy programkóddal. Gyorsan tegyükis hely- 
re: milyen licenctípusok léteznek egyáltalán? 

TELEK ESZTER: Alapvetően két nagy világot lehet elkülö- 
níteni: az egyik a tulajdonosi vagy zárt forráskódú szoftve- 
rek világa, a másik pedig a nyílt forráskódú (open source) 
vagy másképp szabad (free ) szoftverek területe. Utób- 

bit ma már FLOSS-ként (a free/libre/open source software 
szavak kezdőbetűinek összevonásából keletkezett mo- 
zaikszó) is említi aszakma. Valóban nem keverendő ösz- 
sze a free — azaz a szabad vagy másképp nyílt forráskódú 
szoftver — és a freeware, azaz a díjfizetés nélkül használ- 
ható, de tulajdonosi termékekkel. Amíg az előbbi esetben 

a free szó a szabadságra (szoftver szabad futtatása, ta- 
nulmányozása, terjesztése, módosítása ) , addig az utóbbi 
esetben az ingyenességre utal. A két modell (a tulajdono- 
si és a FLOSS) között az alapvető különbség, hogy a tulaj- 
donosi modellben a forráskódot jellemzően zártan kezeli 

a jogosult, a másik világban viszont a forráskódot hozzá- 
férhetővé teszi a szerző, és a felhasználó ebből adódóan 
élvezheti az előbb említett szabadságokat — természete- 
sen a licenc által rögzített feltételek mellett. 

Azaz tulajdonosi és FLOSS kategóriákat emlegetve való- 
jában nem szoftverek típusairól beszélünk, hanem licenc- 
fajtákról, különböző felhasználási szerződésekről, A szerzői 
jogi szabályozásnak (az országonkénti kisebb-nagyobb el- 
térésekkel együtt is ) az a rendezőelve, hogy a szerző vagy 
jogtulajdonos rendelkezik szellemi terméke felett. Azaz 
a szerzői jogi oltalom alatt álló szoftver jogszerűen csak úgy 
kerülhet egy felhasználóhoz, ha a szerző erre vonatkozó en- 
gedélyt adott, a felhasználó pedig elfogadja az engedélyben 
foglalt feltételeket. Így jön létre a felhasználási szerződés, 
köznapi nevén a licenc, azaz az egyes licenckategóriák an- 
nak fényében alakulnak ki, hogy mi az engedély tartalma 
(engedély viszont minden esetben szükséges). 


CW: Tehát a szerzői jogi szabályok a nyílt forráskódú meg- 


oldásokra is vonatkoznak? 


T.E.: Igen, mind a tulajdonosi, mind az open source szoftve- 
rek védelmét a szerzői jog biztosítja. Az open source szoft- 
vereknekis vannak licenceik, amelyek természetesen más 
rendelkezéseket tartalmaznak, mint egy tulajdonosi licenc, 
de az abban foglalt feltételeket is be kell tartani. Aki nem te- 
szi, az ugyanúgy szerzői jogokat sért, mint amikor valaki 
például engedély nélkül Windowst használ. Bár a nyílt for- 
ráskódú szoftverek esetében könnyen hozzájut a szoft- 
verkódhoz a felhasználó, a szoftverhasználat itt is csak a li- 
cenc rendelkezéseivel összhangban gyakorolható. 


CW: Előfordulhat az is, hogy bár egy termék forráskódja 
megismerhető, azt továbbfejleszteni és az így előálló 
újabb terméket terjeszteni, már nem szabad? 

T.E.: Akár igen. Hogy az adott szoftverrel, kóddal mit lehet 
megtenni, vagyis mi az úgynevezett szabadság terjedelme, 
ahogy említettem, a konkrét licencszerződéstől, a jogtulaj- 
donos döntésétől, illetve a felek megállapodásától függ. Az- 
az léteznek ugyan alapvető kategóriák, licenccsaládok, de 
a szerződési szabadságból adódóan ezek nem kizárólago- 
sak — a tipikus rendelkezések tetszés szerint variálhatók 
és újakkal egészíthetők ki. A közismert licenctípusok ese- 
tében persze sztenderd feltételekről beszélünk: a GNU/GPL 
vagy a BSD-típusú licenc főbb rendelkezései mindig azono- 
sak (épp ezért tartozhatnak a konkrét szerződések egyik 
vagy másik családba). A fő kategóriákon belül több altípus 
és számtalan egyedi licenc létezik, de tekintve, hogy FLOSS 
licencekről van szó, biztos lehet benne az ember, hogy az 
így engedélyezett szoftverek forráskódja mindig szabadon 
hozzáférhető (futtatható, tanulmányozható), szabadon 
terjeszthető, és lehet átdolgozásokat végezni rajta. A fő 
különbség a két licenccsalád között a következő: ha valaki 
GPL-típusú licenccel engedélyezett szoftvert használ 

és azt átalakítja, akkor az általa előállított új terméket 

is GPL-feltételek szerint köteles közzétenni. Ezt hívják 
copyleft klauzulának vagy másképp fertőző effektusnak, 
ami végső soron azt eredményezi, hogy a nyílt világból, 

a kvázi közkincs státuszból érkező fejlesztés továbbra is 
nyílt maradjon. Ugyanez az elvárás nincs meg a BSD-licenc 
alatt fejlesztett szoftverekkel szemben, tehát azok felhasz- 

nálása az átdolgozást követően akár tulajdonosi, 
akár FLOSS licenccel engedélyezhető. 


CW: Csupán néhány sornyi, GPL-licenc szerint 
íródott kód beépítése egy tulajdonosi szoftverbe 
is maga után vonhatja, hogy az egész termék 
GPL-essé, nyílt forráskódúvá válik? 

T.E.: AGPL-licenc és a mögötte lévő szervezet, 

a Free Software Foundation (FSF) erőteljesen ezt 
az álláspontot igyekszik hangsúlyozni, még ha ez 
nemis minden esetben egyértelmű (különbség 
van ugyanis az átdolgozás szerzői jogi fogalma és 
a GPL-licenc nem pontosan megfogalmazott szár- 
mazékos mű definíciója között). Eszerint, ha egy 
fejlesztőcég több hónapnyi fejlesztéssel elkészít 
egy szoftvert a megrendelőjének, és kiderül, hogy 
az egyik munkavállalója nem volt elég körülte- 
kintő, mert felhasznált a kódban egy nyílt forrás- 
kódú libraryt — mely mint kiderül, történetesen 
GPL-feltételek szerint licencelt —, a teljes szoftver 

, megfertőződik". Ha a megrendelő a fejlesztett 


Érdekes kérdéseket vethet 
fel a nyílt forráskódú 
szoftverek támogatottságának 


közigazgatáson belüli erősödése. 
IPR-INSIGHTS 


szoftvert tulajdonosi licenccel szeretné értékesí- 
teni, a fertőzést elkerülendő, a GPL-es rész helyett 


újat kell írni, vagy megengedő (BSD-típusú) licenc- 


cel elérhető libraryt kell választani. 


CW: Mit érdemes tudni a BSD-típusú licencekről? 
T.E.: AGPL mellett ez a másik nagy FLOSS licenc- 
csoport, amelyre ugyancsak igaz, hogy a forrás- 
kód szabadon hozzáférhető, módosítható, ter- 
jeszthető. Viszont itt hiányzik a GPL-licencekre 
jellemző azon kötöttség, hogy ha a szoftver a nyílt 
világból származik, akkor kizárólag nyílt forrás- 
kódúként forgalmazható tovább. Vagyis hiányzik 
az a bizonyos copyleft klauzula. Ha BSD-típusú li- 
cenccel jutok egy szoftverhez, akkor nyugodtan 


beágyazhatom azt a saját tulajdonosi szoftverem- 


be, és rajtam áll, hogy utána a szoftvert milyen li- 
cenccel juttatom el a felhasználókhoz. A két nagy 
licenccsoport mellett természetesen más típusok 
is léteznek (például a Mozilla-típusú licenceket 
szokták külön említeni), azonban a fő rendező- 
elv a copyleft megléte vagy hiánya — innen a két 
fő kategória. 


CW: Szélsőséges esetben akár annak a kódját 

is be lehetne tenni GPL-be, hogy megjelenik egy 
egyszerű, , Hello world!" szöveg a képernyőn, és 
ha valaki egy tulajdonosi szoftverben is hasonló 

műveletet végez, ,kabátlopási ügybe" kevered- 
het. Hogyan ítélkezik ilyenkor a bíróság? 

T.E.: A szerzői jog nem a témát, gondolatot védi, 
hanem a megformált tartalmat, a gondolat egyéni 
kifejezésmódját. Így ahogyan a szerelem témá- 
ját a költészetben újra meg újra fel lehet dolgoz- 
ni, azonos funkció ellátására több szoftver írható 
(sok szövegszerkesztő, tömörítő, , Hello world"- 
öt kiíró program elképzelhető). Mivel a szoftve- 
rek funkcionális művek, sokszor nehéz megítélni 
az egyéni-eredeti jelleg kérdését. Jogvita esetén 
a bíróság és a szakértők mindenesetre azt vizs- 
gálják, hogy az azonos feladatot elvégző, hason- 
lóképp működő, sőt akár megjelenésükben is tel- 
jesen hasonló szoftverek hogyan épülnek fel, az 
alapul szolgáló algoritmusok, a létrejött fájlstruk- 
túrák hogyan viszonyulnak egymáshoz, illetve 
származtathatók-e egymásból a kódok. E szem- 
pontok mérlegelésével döntik el, hogy az azonos 
feladat ellátására képes szoftverek független 
alkotások, vagy az egyik a másik jogosulatlan 
átdolgozásával, szolgai másolásával jött létre. 
Szemléletes példa erre az angol EasyJet-Navitaire 
eset. A légitársaság foglalási rendszerét egy kül- 
ső fejlesztőcég (Navitaire ) készítette, majd ki- 
egészítő szerződések keretében üzemeltet- 

te, szükség esetén továbbfejlesztette azt. Az 
EasyJet azonban egy idő után úgy döntött, hogy 
nincs szüksége a Navitaire-re, és fejlesztettek 
egy azonos funkcionalitású rendszert, aminek 
még a felhasználói felülete is azonos volt. 


A Navitaire ezután azt állította, hogy az eredeti, ál- 


tala fejlesztett szoftver másolásával szerzői jogai 
sérültek, de ezt a bíróságon nem tudta bizonyíta- 
ni; a bíróság úgy ítélte meg, hogy az EasyJet nem 
ismerhette a Navitaire rendszer forráskódját, to- 
vábbá a két szoftver struktúrája, a programok fel- 
építése eltér, még ha a funkciók és a felhasználói 
élmény kísértetiesen hasonlónakis bizonyult. 


CW: Egyre többet hallani mostanában az úgy- 
nevezett kettős licencelésről is. Mit jelent ez 
pontosan? 

T.E.: Valóban egyre több gyártó alkalmazza 

az úgynevezett kettős licencelési modellt. Ilyen 
esetben a szoftver FLOSS (jellemzően GPL- 
típusú) és tulajdonosi licenccel is elérhető. 
Klasszikus példa erre a MyJSOL adatbázisszer- 
ver. Tekintve, hogy az adatbázisokat integrálni 
kell azzal a rendszerrel, amelynek részei, a fel- 
használók aggodalma jogos lehet, amikor a GPL 
fertőzésveszélyétől tartanak. Ennek az aggo- 
dalomnak az eloszlatására alkalmas a kettős 
licencelési modell, amely a közösségi fejlesztés 
előnyeit megtartva a szoftver GPL-licenc szerin- 
ti community változata mellett egy tulajdonosi 
terméket is kínál. Amellett, hogy a modell műkö- 
dőképessége kifejezett jogi átgondoltságot igé- 


nyel, a felhasználókban sokszor visszatetszést 
és kérdéseket vált ki, hogy hogyan lehetséges 
mindez: egyáltalán szabad-e a szabad szoftver. 


CW: A kettős licencelés ennek ellenére szabá- 
lyos, törvényes? 

T.E.: A kettős licencelés egy újabb FLOSS üzle- 

ti modell. Nem meglepő, hogy a gazdasági szük- 
ségszerűség újabb és újabb modellek létre- 
hozását indokolja, más kérdés, hogyan fér ez 
meg a ,szabadság" eszméjével. Ha megnézzük, 
számtalan megoldás van arra, amikor szabad- 
nak, nyílt forráskódúnak nevezett termékek va- 
lamilyen kiegészítő értékkel együtt, díj ellenében 
kerülnek az ügyfelekhez. Klasszikus példa, hogy 
a bárki számára elérhető, nyílt Fedora Linux ké- 
pezi az alapját a Red Hat Enterprise Linuxnak 
(RHEL), amelynek értékesítése az úgynevezett 
szolgáltatási modell szerint történik: a fedorás 
fejlesztésekhez úgymond kiegészítő szolgál- 
tatásként a vállalati működést szolgáló kom- 
ponenseket és szolgáltatásokat csatolnak, és 

a ,csomagot" előfizetési díj ellenében juttatják 

a felhasználókhoz. A kettős licencelés annyiban 
érdekesebb, hogy itt azonos termék felhasználá- 
sának engedélyezése történik a kétféle modell 
szerint, ami egészen más — a GPL fertőző hatása 
miatt nem feltétlenül problémamentes — szerző- 
déses hátteret igényel. 


CW: Melyik licenctípus a népszerűbb az open 
source világban, a GPL vagy a BSD? 

T.E.: A felmérések szerint a legnépszerűbb licenc 
ma még a GPL 2-es változata, de nemrég olvas- 
tam, hogy csökken a GPL népszerűsége, és 

a BSD-típusú, tehát megengedő licencek is kez- 
denek előretörni. Ez nem jelenti azt, hogy már át 
is vette a vezetést az utóbbi, de egyre erősebb ez 
a megengedőbb licencelési irányvonal. 


CW: Vannak-e más jogi aktualitások is az open 
source licencek világában? 

T.E.: Érdekes kérdéseket vethet fel a nyílt for- 
ráskódú szoftverek támogatottságának köz- 
igazgatáson belüli erősödése. Ahogy korábban is 
említettem, a nyílt forráskódú rendszerek meg- 
bízható használata jellemzően olyan kiegészítő 
szolgáltatásokat, komponenseket igényel a be- 
szállítóktól, ami aztán szintén díjfizetés elle- 
nében (sokszor a hasonló tulajdonosi szoftver 
díjával azonos nagyságrendű szolgáltatási/elő- 
fizetési díj ellenében) adott szállítókra építve 
érhető el, és ez ismét egyfajta felhasználói füg- 
gőséget eredményez (még ha tartalmilag mást 
is, mint a tulajdonosi szoftverek esetében). Ér- 
demes ezzel is számolni, és az elmondottak mi- 
att a licencfeltételeket részleteiben megismerni 
a FLOSS-modell kínálta előnyök mellett." 

9:00—-9:20 Szentiványi Gábor (ULX): Mi az open source szerepe a szolgáltatások korában? 
9:20 — 9:40 Scheidler Balázs (BalaBit): A siker anatómiája. A syslog-ng sztori belülről 
9:40—10:00 Puskás Norbert (IGSYS): A közösségi (fejlesztői) tudás hasznosítása nagyvállalati környezetben 
10:00—10:20 — Kávészünet 
10:20—10:40  — Banai Miklós (Multiráció): Az EuroOffice léphetne az OpenOffice helyére? 
10:40—11:00  Basa Richárd (Novell): Hogyan alakítsunk ki open source stratégiát? 


Opre Zoltán főosztályvezető (NFM Informatikai Államtitkárság): Egy év tanulságai. 
Open source projektek tapasztalatai állami szervezeteknél 


11:20—12:00 — Ebéd 
12:00 — 13:20 . ODF Workshop: Egy kormányhatározat következményei (kormányzati szervek és a szállítók képviselőinek részvételével) 

11:00 — 11:20 


(1. SZEKCIÓ?) VÁLLALATTÓL AZ ÁLLAMIG 
13:20— 13:40 Török Tamás (ULX): A virtualizációtól az intelligens vállalatig: a nyílt forráskódú vállalati ekorendszer 
13:40—14:00 — Telek Eszter (IPR Insight): A FLOSS-modelIl 
14:00—14:15 Arató Bence (Bl Consulting): Hatékony-e az open source BI? 


14:15-14:30 . Szegfű László (Szegedi Önkormányzat): Nyílt forráskódú best practice 
14:30 — 14:45 . Magyar Dénes (ISACA): Open source rendszerek az auditor szemével 


14:45-—15:05 — Kávészünet 
15:05—15:20 — Mátó Péter (FSF.hu Alapítvány): Élet a Tisztaszoftver Program után. A Szabad út projekt 
15:20—- 15:35 Bánhegyesi Zoltán (Leöwey Klára Gimnázium): Szabad szoftverek intézményvezetői szemszögből 
15:385 — 15:50 Szentiványi Gábor (ULX): Nyílt szoftverek a közoktatásban: az OpenEDU program 

15:50- 16:05 Koren Balázs: GeoGebra - nemzetközi fejlesztés az oktatás szolgálatában 

16:05 —16:30  Kerekasztal-beszélgetés, utána az Év Open Source Projektje díjátadó 
16:30—-16:50  Zárás 


(2. SZEKCIÓ; DEVCORNER 
13:20—13:40 
13:40-14:00 Fischer Erik: OpenSolarisból Illumos, avagy hogyan él túl egy open source projekt egy akvizíciót? 
14:00-14:30 Palócz István (Drupal Magyarország) - Perián János (Joomla Klub): Drupal vs. Joomla. CMS-párbaj 
14:30-14:45 Nagy Péter fejlesztő (ARDINSYS Zrt.) : Android - a sokszínű nyílt platform nehézségei 

14:45-15:05 . Kávészünet 

15:05—15:20 Beszédes Árpád egyetemi adjunktus (Szegedi Egyetem, HTB): Ki tesztel? Szoftvertesztelési eljárások az open source-ban 
15:20-15:35 Eőry Szabolcs (IGSYS): Illesztőfelületek. Fejlesztési problémák az open source és gyártói szoftverek illesztésénél 
15:35-15:50  — Gecse Attila (LogMeln): OT - a keresztplatformos fejlesztés problémái 

15:50-16:05 Közösségi fejlesztés és a biztonság 


16:05-16:30  Kerekasztal-beszélgetés 

Koleszár Kázmér, Rakyta Péter (Multiráció): Az innovatív szoftverfejlesztés kulcsai 

Bemutatjuk az APC új, interaktív, 
energiatakarékos Smart-UPS 
termékcsaládját. 


Intuitív alfanumerikus kijelző: 

Az UPS-re és az áramszolgáltatás 
minőségére vonatkozó információk 
eléréséhez csak egy pillantást kell vetnie 

a kijelzőre—állapot- és készülékinformáció, 
illetve diagnosztikai napló menük közül 
választhat (típustól függően) akár 5 nyelven is. 


Energiamegtakarítás: 
A szabadalmi bejegyzés alatt 
álló zöld" (energiatakarékos) 
üzemmódban az üzemi 
hatásfok megközelíti a 9990-ot, 
így csökken a hőleadás 

és a villanyszámla. 


Konfigurálható interfész: 
Az intuitív navigációs billentyűkkel 
beállíthatja és irányíthatja a kulcsfontosságú 
UPS-paramétereket és -funkciókat. 

A változtatható rack/torony kivitelű 
modelleken az UPS elfordításakor a kijelző 
is elfordítható 90 fokkal a jó olvashatóság 
érdekében. 


AaPcC 


Ha a megbízhatóság a fontos, 
akkor az APC emblémát keresse. 


Mit kapunk, ha 25 évnyi termékfejlesztést a legújabb UPS technológiával ötvözünk? Az új APC Smart-UPSTY 
termékcsaládot: interaktív, intuitív és energiatakarékos szünetmentes tápegységek, amelyek védik a szervereket 
és hálózati berendezéseket a tápellátási veszélyektől és a leállástól. 


Új APC Smart-UPS: intelligensebb, könnyebben kezelhető, 
zöldebb 


A több millió dolláros kutatásoknak köszönhetően az APC büszkén állíthatja, hogy csak az új Smart-UPS 
rendelkezik a várható akkumulátor élettartamát megjósló egyedi funkcióval, amely megmondja, hogy pontosan 
melyik évben és hónapban kell majd csereakkumulátort vásárolni. A precíziós hőmérsékletkompenzált töltés 
meghosszabbítja az akkumulátor élettartamát, az egyedi teljesítnénymérővel figyelhető az energiafogyasztás, 


a szabadalmi bejegyzés alatt álló ,zöld" (energiatakarékos) üzemmód pedig az üzemi hatásfokot akár 9990-ra Az APC garantálja Önnek fontos adatainak védelmét. 
is növelheti, aminek köszönhetően kisebb lehet a villanyszámla. Végül pedig az interaktív LCD kijelző olyan Ha az APC emblémát látja a terméken, biztos lehet 
részletes állapot-, konfigurációs és diagnosztikai információkat biztosít, amelyeket korábban csak szoftverből a legendás megbízhatóságban. 


lehetett elérni. 


Ha számítanak a költségek és létfontosságú a teljesítmény, csak az intelligensebb és intuitívebb 
APC Smart-UPS a jó választás. A berendezés külsején feltüntetett APC Smart-UPS név jobban tükrözi a 
belsőben rejlő megbízhatóságot, mint valaha. 


: sző; Töltse le bármelyik tanulmányunkat a következő ArC 
.§ 30 napban ingyenesen és nyerjen egy iPad 2 készüléket! 

